20 halott és 540 sebesült a közlekedési balesetekben

20 személy halt meg és 540-en sérültek meg közlekedési balesetben Szerbiában a rendkívüli állapot bevezetése óta - nyilatkozta a Prva Televíziónak Damir Okanović.

A Közlekedésbiztonsági Bizottság igazgatója hozzátette, annak ellenére, hogy kijárási korlátozások vannak érvényben országos szinten, vannak olyan emberek, akik rendkívül felelőtlenül viselkednek. Elmondta, volt olyan baleset is, amelyet a kijárási tilalom ideje alatt ittas állapotban vezető személy okozott úgy, hogy nem rendelkezett jogosítvánnyal. Okanović mindenkit a szabályok betartására szólított fel.

Közlekedési balesetek a rendkívüli állapot idején is

Több közlekedési baleset is történt Szerbiában a rendkívüli állapot bevezetése óta.

Rendkívüli állapot
a koronavírus-járvány
miatt van.
20 személy halt meg
közlekedési balesetben
a rendkívüli állapot
bevezetése óta
Szerbiában.
540 ember sérült meg
közlekedési balesetben
a rendkívüli állapot
bevezetése óta
Szerbiában.
Volt olyan baleset,
ami a kijárási tilalom idején
történt, a sofőr pedig ittas volt.
A rendőrség arra kéri
az embereket,
hogy mindenki tartsa be
a közlekedési szabályokat.
A rendőrség arra kéri
az embereket,
hogy vezessenek óvatosan.


Péntektől letölthető lesz az unió által is elfogadott szerbiai védettségi igazolás

Péntektől tölthető le az eUprava portálról az Európai Unió által is elfogadott szerbiai védettségi igazolás - nyilatkozta a szerb közmédiának Mihailo Jovanović.
Az eUpraváért felelős iroda igazgatója elmondta, hogy a védettséget igazoló új dokumentum eltér majd az eddigiektől. Egyebek mellett más lesz a kódjuk és a kinézetük is.
A zöld tanúsítvány az összes EU-s tagállamban és még 22 unión kívüli országba is érvényes lesz. Egyébként az eddigi vakcinaigazolvány is érvényes marad, csak azzal nem lehet belépni minden EU-s tagállamba.
Jovanović emellett arról is beszélt, hogy Szerbiában a felnőtt lakosságnak eddig 56,7 százaléka oltatta be magát a koronavírus elleni védőoltással.

Péntektől letölthető lesz az EU-ban is elfogadott szerbiai védettségi igazolás

Péntektől letölthető lesz az Európai Unióban is elfogadott szerbiai védettségi igazolás.

Péntek november 19-e lesz.
Az Európai Unió több ország csoportja.
Az Európai Unió rövidítése az EU.
Az EU-hoz tartozó országokat tagállamoknak nevezzük.
Az új szerbiai védettségi igazolásokat
az összes EU-s tagállamban és még
22 unión kívüli országban is elfogadják.
Ezt az új szerbiai védettségi igazolást,
amit az Európai Unió is elfogad,
péntektől az eUprava internetes oldalán lehet letölteni.
Az új szerbiai védettségi igazolásnak más lesz
a kinézete és a kódja is.
Az eddig használt védettségi igazolások is
érvényesek maradnak, csak azokkal
nem lehet beutazni minden EU-s tagállamba.
Védettségi igazolása annak van,
aki felvette a koronavírus elleni védőoltást.
Védettségi igazolása annak van,
aki volt már koronavírusos beteg.
Védettségi igazolása annak van,
akinek van negatív PCR-tesztje.
Negatív PCR-teszt azt mutatja,
hogy az ember nem koronavírusos beteg.


Az iskolakezdés három lehetséges forgatókönyve

Három lehetséges iskolakezdési módról cikkezik a sajtó, amely forgatókönyv lehet szeptember elsejétől Szerbiában.

Az első lehetőség, hogy a gyerekek a korábban megszokott rendszer szerint folytatják az iskolát szeptembertől, ehhez azonban az kell, hogy normalizálódjon a járványügyi helyzet az országban. A második lehetőség egy felemás megoldás lehet, mégpedig az, hogy felváltva tanulnak majd a gyerekek otthon és az iskolában. Amennyiben ez mellett döntetnek az illetékesek, két hétig az iskolában, két hétig pedig otthon lennének a gyerekek. Ebben az esetben a bizonytalan járványügyi helyzet miatt szigorú intézkedéseket kell betartaniuk a suliban tartózkodás ideje alatt. A harmadik lehetőség a távoktatás, amely a tavaszi félévben is alkalmaztak, ebben az esetben a gyerekek online formában tanulnának ősszel. A szerb oktatási miniszter elmondta, minden eshetőségre felkészültek, végleges döntés azonban egyelőre még nincs.

Hogyan kezdődik az iskola szeptemberben?

A szeptemberi iskolakezdésre 3 terv van.

Szeptember 1-jén kezdődik az iskola.
A koronavírus-járvány miatt
kell több terv arra,
hogy hogyan fog kezdődni
az iskola szeptemberben.
Ha nem lesz sok koronavírusos
beteg szeptemberben,
akkor az 1. ötlet az,
hogy az iskolában
kezdődik a tanítás.
Ha lesz koronavírusos
beteg szeptemberben is,
akkor a 2. ötlet
a kombinált oktatás.
A kombinált oktatás azt jelenti,
hogy 2 hétig az iskolában
tanulnak a gyerekek,
2 hétig pedig otthon.
Az iskolában szigorúan
be kell majd tartani
a szabályokat.
Ilyen szabály például
a maszk viselése,
a gyakori kézmosás,
és a távolságtartás.
Ha sok lesz a koronavírusos
beteg szeptemberben,
akkor a 3. ötlet az,
hogy távoktatással
kezdődjön az iskola.
Távoktatás az interneten
keresztül történik.
Még nem lehet tudni,
hogyan fog kezdődni
az iskola szeptemberben.
Minden a koronavírus-helyzettől függ.


Egyre többet beszélnek a járványhelyzetről

Megszólaltak az illetékesek: dr. Mirsad Đerlek egészségügyi államtitkár, valamint dr. Predrag Kon és dr. Branislav Tiodorović járványügyi szakember.

Elkerülhetetlen a negyedik járványhullám megjelenése Szerbiában, szinte bizonyos, hogy lesznek szigorító intézkedések - erről beszélt dr. Mirsad Đerlek, az egészségügyi minisztérium államtitkára. A jelenleg érvényben levő korlátozásokkal nem várhatjuk be az újabb járványhullámot, mert az komoly következményekkel járna - tette hozzá. Arra kell törekedni, hogy a vírus átadhatósága minél inkább lecsökkenjen. Várhatóan a gyülekezők számának felső határát fogják csökkenteni először, ugyanis az emberek elengedték magukat. A negyedik hullám előjelei már láthatók: folyamatosan emelkedik a covid-ambulanciákon elvégzett vizsgálatok száma - mondta az államtitkár, majd hozzátette, távol vagyunk a nyájimmunitástól, így csakis az oltakozás hoz eredményt a vírus ellen folytatott harcban.
Folyamatosan emelkedik Szerbiában az egy nap alatt regisztrált koronavírus-fertőzöttek száma, ugyanakkor itt még továbbra is a brit vírustörzs a domináns - jelentette ki dr. Predrag Kon járványügyi szakember a szerb közmédiának adott interjújában. Hozzátette, folyamatosan követik az esetszámok növekedését, ugyanakkor a helyzet gyorsan változhat, főleg annak fényében, hogy számos turista tér haza a nyaralásból, a legtöbb tengerparti országban pedig emelkednek az esetszámok. A harmadik oltás kapcsán Kon azt mondta, azt azoknak ajánlják, akik valamilyen oknál fogva gyengébb immunrendszerrel rendelkeznek. A harmadik oltásként mRNS-alapú vakcinát ajánlanak a szakemberek, vagyis a Pfizer-BioNtech által gyártott oltóanyagot, továbbá a Modernáét, amely októberben érkezik meg Szerbiába.
A korábban megszokott módon kezdődik majd az iskolaév Szerbiában, ugyanis nem várható jelentősebb koronavírus-esetszámnövekedés októberig - erről beszélt a Novostinak dr. Branislav Tiodorović. A járványügyi szakember hozzátette, a normális oktatás folytatásának egyik alapfeltétele, hogy azok a diákok, akik számára az oltás már lehetséges, minél nagyobb számban éljenek ezzel a lehetőséggel. Az orvosok ajánlásokat fogalmaznak meg a fiatalok oltásával kapcsolatban, a végső döntést ugyanakkor a szülők hozzák meg - hangsúlyozta a szerbiai válságstáb tagja.

A koronavírus-járványról beszéltek a szakemberek

A koronavírus-járvány alakulásáról beszélt dr. Mirsad Đerlek, dr. Predrag Kon és dr. Branislav Tiodorović.

Dr. Mirsad Đerlek a szerb egészségügyi államtitkár.
Dr. Predrag Kon és dr. Branislav Tiodorović
szerb járványügyi orvosok.
A szakemberek szerint Szerbiában is
meg fog jelenni a koronavírus 4. hulláma.
A szakemberek szerint a járványhelyzet miatt
biztosan lesznek szigorítások az országban.
A járványügyi szakemberek elmondták,
hogy először a rendezvényeken való
részvételt fogják csökkenteni.
Ez azt jelenti, hogy meg lesz határozva,
hogy 1 rendezvényen maximum
hány ember vehet majd részt.
A szakemberek elmondták, hogy már
észre lehet venni a járványhullám érkezését,
mert egyre több az új koronavírusos beteg
az országban.
A járványügyi orvosok szerint
a koronavírus elleni védőoltás felvétele az egyetlen megoldás
a járvány további terjedése ellen.
Dr. Predrag Kon járványügyi orvos
azt is elmondta, hogy a harmadik oltás felvételét
azoknak ajánlja, akiknek gyengébb az immunrendszerük.
A szakemberek a 3. oltásként
a Pfizer-BioNtech védőoltást
vagy a Moderna védőoltást ajánlják.
A Moderna nevű vakcina októberben érkezik
Szerbiába is.
Dr. Branislav Tiodorović szerint szeptemberben
az iskolapadokban kezdődik majd a tanítás
Szerbiában.
A járványügyi orvos elmondta, hogy októberig
nem várható, hogy sokkal több koronavírusos
beteg lesz az országban.
Dr. Branislav Tiodorović azt is elmondta,
hogy ahhoz, hogy az iskolákban folytatódjon a tanítás,
fontos, hogy azok a diákok, akik számára az oltás már engedélyezett,
minél többen felvegyék a védőoltást.
Az orvosok tanácsokat adhatnak
a fiatalok oltásával kapcsolatban,
de az utolsó döntést mindig a gyermek szülei hozzák meg.


Korábban kezdődhet a kötelező óvoda

A tervek szerint ingyenessé teszik az ovit.

17 ezer új férőhelyet biztosítanak felújított vagy újonnan kivitelezett iskoláskor előtti intézményekben 30 városban és községben, Szerbiában. A program, amely a 3-tól 5,5 éves kor közötti gyerekeket érinti, fokozatosan lesz bevezetve és a nemzeti bank támogatásával valósul meg. Ennek keretében a gyerekek kötelező jellegű, ingyenes oktatásban vehetnek részt. Nagy problémát okoz azonban a túljelentkezés kérdése, amit egyelőre még nem sikerült megoldani.

Korábban kezdődhet a kötelező óvoda

Lehet, hogy korábban fog kezdődni a kötelező óvoda Szerbiában.

A korábban kezdődő kötelező óvoda bevezetése még csak terv.
Azt akarják bevezetni, hogy 3 éves kortól kezdődjön a kötelező óvoda Szerbiában.
Azt akarják bevezetni, hogy ingyenesek legyen az óvodák Szerbiában.
Sok óvodás van Szerbiában.
Sok új óvodát építettek idén Szerbiában.
Még több óvoda kell, hogy legyen Szerbiában.
Van olyan óvodás, akinek nincs hely az óvodában.
Ez problémát jelent Szerbiában.
Ezt a problémát meg akarják oldani Szerbiában.


Nyílnak a bevásárlóközpontok Szerbiában

6 és 22 óra között dolgozhatnak a plázákban az üzletek.

Megjelent a Hivatalos Közlönyben, hétőtől kinyithatnak a bevásárlóközpontok és plázák Szerbiában. Ezek a típusú szolgáltatóegységek reggel hat óra és este tíz óra között működhetnek a járványügyi szabályok szigorú betartása mellett. Zlatibor Lončar egészségügyi miniszter rendelete részletezi továbbá, hogy azok a vendéglátóipari egységek, amelyek a plázákon belül működnek, továbbra is zárva maradnak, ugyanakkor lehetőségük van elviteles formában kiszolgálni a vevőket.
A bevásárlóközpontok megnyitását egyébként korábban attól tették függővé Szerbiában, hogy javulnak-e a járványügyi adatok.

Nyílnak a bevásárlóközpontok Szerbiában

Mától újra kinyithatnak a bevásárlóközpontok Szerbiában.

Ma április 12-e, hétfő van.
Eddig a rossz járványügyi helyzet miatt
zárva voltak a bevásárlóközpontok.
Mától reggel 6 órától este 10 óráig
dolgozhatnak a bevásárlóközpontokban az üzletek.
A bevásárlóközpontokban is fontos a maszk viselése
és az emberek közötti távolságtartás.
A bevásárlóközpontokban lévő
vendéglátóipari egységek
továbbra is zárva kell, hogy legyenek.
A bevásárlóközpontokban lévő vendéglátóipari egységek
elvitelre árulhatják termékeiket.
Vendéglátóipari egység például
a kávézó, az étterem.
Elvitelre való árulás azt jelenti például,
hogy a kávézóból csak kiadják
a kávét a vevőnek, vagy az étteremből
csak kiadják az ételt a vevőnek.


Vajdasági siker Litvániában

Első helyezést ért el a Juhász zenekar Litvániában.

A litvániai nemzetközi néptáncfesztiválon
ért el első helyezést zenekar kategóriában
a vajdasági Juhász zenekar.
A Juhász zenekar a magyarországi
Tiszavirág Néptáncegyesület kíséreteként utaztak a versenyre.
Ez a táncegyüttes is első helyezett lett, néptánc kategóriában.
A Juhász zenekar az első helyezésnek köszönhetően
jövőre Brazíliában mutatkozhat be.
Jövő év 2024 lesz.
A litvániai nemzetközi néptáncfesztivál
1 verseny, ahol a táncegyüttesek
és a zenekarok is versenyeznek.
A fellépéseket különböző országokból érkező zsűri értékelte.
A fesztiválon több országból voltak résztvevők,
a világ minden tájáról.
Juhász Gábor a Juhász zenekar egyik alapító tegja elmondta,
nagy megtiszteltetés a zenekar számára,
hogy annyi fellépő közül a zsűrinek
az ő eladásuk tetszett legjobban.
A KÉK-híreket elsősorban értelmi sérült embereknek ajánljuk, de hasznos lehet gyerekeknek, időseknek, vagy azoknak is, akik kevésbé ismerik a magyar nyelvet. Mi is az a Könnyen Érthető Kommunikáció (KÉK)?

Vajdasági sikerek Litvániában


Újra együtt dolgozik a Tanyaszínház két alapítója, Kovács Frigyes és Hernyák György

Újra együtt dolgozik a vajdasági Tanyaszínház két alapítója, Kovács Frigyes és Hernyák György. Petőfi születésének kétszázadik, valamint a Tanyaszínház megalakításának negyvenötödik évfordulóján az Újvidéki Művészeti Akadémia színinövendékeivel a költő és forradalmár személyiségét, műveinek jelentőségét járják körbe.
Az előadás az Útkeresők címet viseli, a bemutató pedig Kavillón lesz, július 22-én, 21 órai kezdettel. Az Útkeresőket 26 alkalommal játsszák.
A Tanyaszínház 2023-as idényének útvonala:
Július 21.: Szenttamás
Július 22.: Kavilló
Július 23.: Zentaguaras
Július 24.: Topolya
Július 25.: Bácsfeketehegy
Július 26.: Kishegyes
Július 27.: Óbecse
Július 28.: Torontálvásárhely
Július 30.: Székelykeve
Július 31.: Muzslya
Augusztus 1.: Nagykikinda
Augusztus 2.: Mohol
Augusztus 3.: Csantavér
Augusztus 4.: Törökkanizsa
Augusztus 5.: Padé
Augusztus 6.: Felsőhegy
Augusztus 7.: Bogaras
Augusztus 8.: Orom
Augusztus 9.: Adorján
Augusztus 12.: Tornyos
Augusztus 13.: Martonos
Augusztus 14.: Horgos
Augusztus 15.: Hajdújárás
Augusztus 16.: Kelebia
Augusztus 17.: Bácskossuthfalva
Augusztus 18.: Brazília

Tanyaszínház júliusban és augusztusban

A Tanyaszínház csapata júliusban és augusztusban járja majd a vajdasági falvakat.

A Tanyaszínház idei bemutatója Kavillón lesz
július 22-én este 9 órai kezdettel.
A Tanyaszínház idei előadása az Útkeresők címet kapta.
Az Útkeresőket 26 alkalommal játsszák majd
a vajdasági falvakban.
Az előadás érdekessége, hogy újra együtt dolgozik
a vajdasági Tanyaszínház 2 alapítója.
A 2 alapítót Kovács Frigyesnek és Hernyák Györgynek hívják.
Idén lesz a Tanyaszínház megalakításának 45. évfordulója.
Az előadást az Újvidéki Művészeti Akadémia
színész tanulói adják elő.
A Tanyaszínház színészei a következő településeken lépnek fel:
Július 21.: Szenttamás
Július 22.: Kavilló
Július 23.: Zentaguaras
Július 24.: Topolya
Július 25.: Bácsfeketehegy
Július 26.: Kishegyes
Július 27.: Óbecse
Július 28.: Torontálvásárhely
Július 30.: Székelykeve
Július 31.: Muzslya
Augusztus 1.: Nagykikinda
Augusztus 2.: Mohol
Augusztus 3.: Csantavér
Augusztus 4.: Törökkanizsa
Augusztus 5.: Padé
Augusztus 6.: Felsőhegy
Augusztus 7.: Bogaras
Augusztus 8.: Orom
Augusztus 9.: Adorján
Augusztus 12.: Tornyos
Augusztus 13.: Martonos
Augusztus 14.: Horgos
Augusztus 15.: Hajdújárás
Augusztus 16.: Kelebia
Augusztus 17.: Bácskossuthfalva
Augusztus 18.: Brazília


Magyar Táncképek Topolyán

Topolyán mutatta be Magyar Táncképek című folklórelőadását a budapesti Duna Művészegyüttes csütörtök este a színházteremben. A Kárpát-medence néptáncait feldolgozó koreográfiákból álló előadás a paraszti kultúra világába kalauzolta el a nézőket.

Mezőföldi, Vág-Garam közi, somogyi, Békés megyei, székelyföldi és kalotaszegi táncokból, valamint különböző vidékek pásztortáncaiból láthatott ízelítőt a közönség. Az előadást a Göncöl zenekar virtuóz zenei összeállításokkal színesítette, melyek a táncképekhez hasonlóan a Kárpát-medence magyarságának és nemzetiségeinek népzenei hagyományait mutatták be.
A Duna Művészegyüttes előadását a XI. Közép-bácskai Népművészeti Fesztivál részeként mutatták be.
Ma is színes programokkal várják a népzene és néptánckedvelőket Topolyán. A Múzeum udvarán 9-től 12 óráig a Szivárvány kuckó alkotásainak kiállítása látható, valamint kézműves és táncos foglalkozások várják az ovisokat. 10 órakor a Juhász zenekar Tudom én már… lemezbemutató koncertjét tekinthetik meg az érdeklődők.
17 órakor nyílik a Művelődési Ház Kiállítótermében a Tulipán kézimunkaszakkör kiállítása, majd 17:30-kor a Művelődési Ház színháztermében a Kaláris asszonykórus, a Csiripiszli énekcsoport, a Csörgő citerazenekar, a Cinegék citerazenekar és az Aurora Beszédművészeti Műhely műsorát mutatják be. 19 órakor a Múzeum udvarán népzenei koncertekkel várják a közönséget, fellép Csonka Ferenc és zenekara, valamint a magyarországi Eszterlánc zenekar.
Szombaton a múzeumtéren 19 órakor kezdődik a Néptáncgála, melyen fellép a Kodály Zoltán Magyar Művelődési Központ Cirkalom táncegyüttese, Csiripiszli táncegyüttese, Kisvirgonc táncegyüttese, Szederinda táncegyüttese és az óvodások csoportja. Kishegyesről a Rizgetős táncegyüttes, Szabadkáról a Talentum táncegyüttes és Magyarországról Zselic Táncegyüttes is bemutatkozik.

Magyar Táncképek Topolyán

Tegnap Topolyán mutatta be Magyar Táncképek című előadását a budapesti Duna Művészegyüttes.

Tegnap június 16-a, csütörtök volt.
Az előadást a topolyai színházteremben
mutatta be a budapesti Duna Művészegyüttes.
A Kárpát-medence magyarságának
néptáncait mutatták be
az előadásban tegnap este Topolyán.
Ma is érdekes programokkal várják
a népzene és néptánc kedvelőit Topolyán.
Ma június 17-e, péntek van.
A Múzeum udvarán délelőtt 9 órától
12 óráig a Szivárvány kuckó alkotásainak
kiállítása látható, majd kézműves, táncos
foglalkozások várják az ovisokat.
Ma délelőtt 10 órakor kezdődik
a Juhász zenekar Tudom én már… című
lemezbemutató koncertje.
Ma délután 5 órakor nyílik meg
a Művelődési Ház Kiállítótermében
a Tulipán kézimunkaszakkör kiállítása.
Ma 17:30-kor a Művelődési Ház
színháztermében a Kaláris asszonykórus,
a Csiripiszli énekcsoport, a Csörgő citerazenekar,
a Cinegék citerazenekar
és az Aurora Beszédművészeti Műhely
műsorát mutatják be.
Ma este 7 órakor a Múzeum udvarán népzenei
koncertekkel várják a közönséget.
Fellép Csonka Ferenc és zenekara,
valamint a magyarországi Eszterlánc zenekar.
Szombaton folytatódnak a népzenei
és néptáncos műsorok Topolyán.
Szombat június 18-a, holnap lesz.
Szombaton a múzeumtéren este 7 órakor
kezdődik a Néptáncgála,
melyen fellép a Kodály Zoltán Magyar Művelődési Központ
Cirkalom táncegyüttese,
Csiripiszli táncegyüttese,
Kisvirgonc táncegyüttese,
Szederinda táncegyüttese
és az óvodások csoportja.
Kishegyesről a Rizgetős táncegyüttes,
Szabadkáról a Talentum táncegyüttes
és Magyarországról Zselic Táncegyüttes is bemutatkozik
szombat este Topolyán.


A hangverseny december 18-án, vasárnap 16 órakor lesz a Zombori út 6-os szám alatt a református imaházban.

Adventi koncertet szerveznek az előttünk álló hétvégén a Szabadkai Református Egyházközség imaházában. A Maria Theresiopolis Német Egyesület által életre hívott koncerten fellép a Regenbogen kórus, a karvezető Kis Miskolci Diana lesz, zongorán pedig kísér Máté Krisztina. A koncertre, amelyre ingyenes a belépés, a szervezők minden érdeklődőt szeretettel várnak.

Adventi koncertet tartanak a hétvégén Szabadkán

Adventi koncertet tartanak a hétvégén a Szabadkai Református Egyházközség imaházában.

A hangverseny december 18-án,
vasárnap délután 4 órakor kezdődik.
A Szabadkai Református Egyházközség
imaháza a Zombori út 6-os címen van.
A koncerten fellép a Regenbogen kórus,
a karvezető Kis Miskolci Diana lesz,
zongorán Máté Krisztina fog játszani.
A koncertre ingyenes a belépés.
A szervezők minden érdeklődőt szeretettel várnak.


Felhívás a XV. Vajdasági Szólótánc Fesztiválon való részvételre

A horgosi Bartók Béla Magyar Művelődési Egyesület, a Vajdasági Magyar Folklór Központ és a Vajdasági Magyar Művelődési Intézet szakmai védnöksége alatt 2022. november 5-én Horgoson szervezi meg a XV. Vajdasági Szólótánc Fesztivált.

A fesztivál elsődleges célja hagyományaink megőrzése, és széles körű népszerűsítése, valamint a magyar néptánckincs minél több táncának improvizatív elsajátítása mellett a hagyományos értékrend mélyebb megismerése, és a tánc tiszteletére való nevelés.
Szóló:
- Kötelező anyag: kalotaszegi legényes (improvizatív építkezés előre megadott zenére.)
- Szabadon választott anyag: Egy legényes, férfitánc vagy verbunk a Martin György által meghatározott 3 táncdialektus bármelyik nyelvterületéről (maximum 2 percben)

Páros:
- Kötelező anyag: kalotaszegi Mezőségi csárdás és gyors csárdás  (improvizatív építkezés előre megadott zenére.)
- Szabadon választott anyag: A Martin György által meghatározott 3 táncdialektus bármelyik nyelvterületéről egy páros tánc, illetve lassú és friss csárdás (maximum 2 percben)
Nevezési díj nincs. Alsó korhatár 13 év. A kötelező táncanyag kíséretét a fesztivál zenekara, a Juhász zenekar kíséri.
Jelentkezni a:szolotancfesztivalhorgos@gmail.com e-mail címen lehet. A szabadon választott táncanyag zenéjét október 30- ig kell elküldeni a juhaszzenekar123@gmai.com e-mail címre.
A zsűri mindkét kategóriában választ első, második és harmadik helyezettet, illetve különdíjakat oszt. A zsűri a versenyben véleményez minden versenyzőt. A kísérő fogalma nem ismeretes (páros kategória).
Az idén is kiosztásra kerül a „Vajdaság Legjobb Táncosa ”díj, melynek az odaítéléséről a zsűri dönt, de külhoni versenyzők nem esnek értékelés alá ebben a kategóriában.
Minden versenyző számára a szervezők biztosítanak vacsorát.infó:+381 063 569 302

Jelenkezni lehet a 15. Vajdasági Szólótánc Fesztiválra

Várják a résztvevők jelentkezését a 15. alkalommal megszervezett Vajdasági Szólótánc Fesztiválra.

A fesztivált november 5-én,
Horgoson szervezik meg.
A fesztivál célja, hogy bemutassa
és népszerűsítse a magyar hagyományokat,
kultúrát és a magyar néptáncot.
A jelentkezők számára a következők
a követelmények ahhoz, hogy jelentkezni tudjanak
a 15. Vajdasági Szólótánc Fesztiválra:
Szólótánc:
- Kötelező anyag: kalotaszegi legényes (improvizatív építkezés előre megadott zenére.)
- Szabadon választott anyag: Egy legényes, férfitánc vagy verbunk a Martin György által meghatározott 3 táncdialektus bármelyik nyelvterületéről (maximum 2 percben)
Páros tánc:
- Kötelező anyag: kalotaszegi Mezőségi csárdás és gyors csárdás  (improvizatív építkezés előre megadott zenére.)
- Szabadon választott anyag: A Martin György által meghatározott 3 táncdialektus bármelyik nyelvterületéről egy páros tánc, illetve lassú és friss csárdás (maximum 2 percben)

A fesztiválon való részvétel ingyenes.
A fesztiválra 13 éves kortól lehet jelentkezni.
A fesztivál zenekara a Juhász zenekar lesz.
Jelentkezni a szolotancfesztivalhorgos@gmail.com
internetes címen lehet.
A szabadon választott táncanyag zenéjét
október 30-ig kell elküldeni
a juhaszzenekar123@gmai.com
internetes címre.
Zsűri pontozza és értékeli a versenyzőket.
Idén is kiosztják a “Vajdaság Legjobb Táncosa” díját.
Minden versenyző számára biztosítva lesz a vacsora.
Még több információ
a 15. Vajdasági Szólótánc Fesztiválról
a következő telefonszámon kapható:
+381 63 569 302


Harmincadik alkalommal rendezik meg az Európai Filmek Palicsi Fesztiválját. Július 15-e és 21-e között több mint száz filmet tekinthet meg a közönség, programrészekre bontva.

A versenyprogramban a többi közt szerepel a német Christian Petzold Tűzpiros égbolt című filmje, az ugyancsak német Robert Schwentke Seneca című alkotása. Jessica Hausner osztrák rendező versenyprogramos filmjének címe pedig Zéró Klub. Vasilis Katsoupis görög rendező új filmje, az Inside, amely szintén szerepel Plaicson. Bemutatják a dán Hella Joofnak a Rövid mondatok országa című alkotását, illetve az észak-macedón Eleonora Veninova első nagyjátékfilmjét, a Things Unsaid-et is. Ken Loach brit rendező Öreg Tölgy című alkotásával vesz részt a fesztiválon. A francia-algír szármezású Maïwenn alkotását is levetítik, címe: Jeanne du Barry - A szerető. Egy magyar rendező munkája is szerepel a versenyprogramban: Császi Ádám Háromezer számozott darab című drámája. Versenyen kívül megtekintheti a közönség Wim Wenders Tökéletes napok című filmjét is és még számos további alkotást.
Az Új magyar film című programban hat filmet nézhetünk meg: Lakatos Róbert: Ki kutyája vagyok én?, Deák Kristóf: Az unoka, Tősér Ádám: Blokád, Sopsits Árpád: Mellékszereplők - időeltolódások, Tiszeker Dániel - Lévai Balázs: Nyugati nyaralás, Rohonyi Gábor: Szia, életem! A filmeket a palicsi nyári színpadon, az Abbázia és Lifka moziban vetítik. A legdrágább jegyek a versenyfilmekre 300 dinárba kerülnek. A filmfesztivál teljes programját, valamint a hasznos információkat a palicfilmfestival.com oldalon találják.

Szombaton kezdődik a Palicsi Filmfesztivál

Szombaton kezdődik az Európai Filmek Palicsi Fesztiválja.

Szombat július 15-e lesz.
Idén 30. alkalommal szervezik meg a filmfesztivált Palicson.
A filmfesztivál július 15-e és 21-e között tart.
Több mint 100 filmet tekinthet meg a közönség.
A filmfesztiválon a bemutatott filmek közül
választják ki a legjobb filmet.
Egy magyar rendező munkája is szerepel
a versenyprogramban.
Császi Ádám Háromezer számozott darab című drámája
lép versenybe a többi filmmel.
Versenyen kívül megtekintheti a közönség
Wim Wenders Tökéletes napok című filmjét is
és még sok más filmet.
A filmfesztiválon bemutatnak például német,
dán, görög, észak-macedón és francia filmeket is.
Az Új magyar film című programban 6 filmet nézhetnek meg.
Ezek a magyar filmek a következők:
Lakatos Róbert: Ki kutyája vagyok én?,
Deák Kristóf: Az unoka,
Tősér Ádám: Blokád,
Sopsits Árpád: Mellékszereplők - időeltolódások,
Tiszeker Dániel - Lévai Balázs: Nyugati nyaralás,
Rohonyi Gábor: Szia, életem!
A filmeket a palicsi nyári színpadon,
az Abbázia és Lifka moziban vetítik.
A legdrágább jegyek a versenyfilmekre 300 dinárba kerülnek.
A filmfesztivál teljes programját és hasznos információkat
a palicfilmfestival.com oldalon találják.


Kalandozás Könyvországban - vetélkedő Szabadkán

A cél, hogy a gyermekek eljussanak a könyvhöz, az olvasók pedig a könyvtárhoz.

Kalandozás Könyvországban címmel immár 13 éve szervezi meg olvasás-népszerűsítő nyereményjátékát az általános iskolások részére a Szabadkai Városi Könyvtár. A vetélkedő célja, hogy a gyermekeket visszavezesse a könyvhöz, az olvasókat pedig a könyvtárhoz. A résztvevőknek el kell olvasniuk az ajánlott műveket, majd ki kell tölteniük a könyvtár honlapján a subiblioteka.rs oldalon található magyar nyelvű kérdőívet. Erre március 31-ig van idejük a gyerekeknek. A kvíz idei mottója "Hol csak alkalmat találsz rá, egy fát ültess!"
Omerović Heléna, könyvtáros, Szabadkai Városi Könyvtár: „Február és március folyamán az általános iskolás gyermekek 800 dinár helyett, 300-ért iratkozhatnak a Városi Könyvtár gyermekosztályára és ez az előfeltétele annak, hogy részt vegyenek a nyereményjátékon. A nyereményjátékunkat, mint az előző 12 évben is egy nyereménysorsolással zárjuk az idén is április 2-án, tehát a gyermekkönyvek nemzetközi napján.”

Kalandozás Könyvországban – vetélkedő Szabadkán

A Szabadkai Városi Könyvtár idén is megszervezi az olvasásnépszerűsítő vetélkedőjét.

Idén 2021 van.
A vetélkedő játékos
versenyt jelent.
A Kalandozás Könyvországban
című vetélkedőt
idén 13. éve szervezi meg
a Szabadkai Városi
Könyvtár.
A Kalandozás Könyvországban
című vetélkedő
az általános iskolásoknak
van megszervezve.
A vetélkedő célja,
hogy a gyermekek
eljussanak a könyvekhez,
az olvasók pedig
a könyvtárba.
A játékban résztvevőknek
el kell, hogy olvassák
az ajánlott könyveket.
Ez után ki kell tölteni
a könyvtár internetes
oldalán található
magyar nyelvű kérdőívet.
A kérdőív ezen az
internetes oldalon
található meg:
subiblioteka.rs
Erre március 31-ig
van idejük a gyerekeknek.
A vetélkedő idei
üzenete az, hogy
„Hol csak alkalmat
találsz rá, egy fát ültess!”
Február és március
hónapjában az általános
iskolás gyerekek
800 dinár helyett,
300 dinárért
iratkozhatnak
a Városi Könyvtár
gyermekosztályára.
Csak az a gyermek
vehet részt a játékban,
aki beiratkozik
a gyermekosztályra.
A vetélkedő végén
a nyertesek értékes
ajándékokat kapnak.
A nyeremények és
az ajándékok kisorsolása
április 2-án lesz.
Április 2-a gyermekkönyvek
nemzetközi napja.


Idén is lesz Nemzetközi Gyermekszínházi Fesztivál

Tizennégy előadással, köztük egy magyar nyelvű produkcióval várja a legkisebbeket a szabadkai Nemzetközi Gyermekszínházi Fesztivál, amelyet szeptember 18. és 23. között rendeznek meg.

A rendezvény fődíja, a Grand Prix mellett több díjat is kiosztanak. Odaítélésre kerül a Kis herceg-életműdíj is, amelyet az idén Marija Petrović szerb színésznő és Viktor Šrajman orosz-izraeli rendező vehet át.
A produkciók Szerbiából, Magyarországról, Oroszországból, Olaszországból, Bulgáriából, Franciaországból, Horvátországból, Bosznia-Hercegovinából, Spanyolországból, Izraelből, Indonéziából és Görögországból érkeznek. Az egri Harlekin Bábszínház a Moll tündér álma című zenés bábjátékkal száll versenybe Szabadkán. Az előadásokra és rendezvényekre a belépés díjtalan.

Idén szeptember 18-a és 23-a között szervezik meg a Nemzetközi Gyermekszínházi Fesztivált.

Szabadkán lesz megszervezve
a Nemzetközi Gyermekszínházi Fesztivál.
Összesen 14 előadást láthatnak
a gyerekek a fesztiválon.
A 14 előadás közül 1 magyar nyelvű
produkció is várja a legkisebbeket
a szabadkai Nemzetközi Gyermekszínházi Fesztiválon.
Az előadások Szerbiából, Magyarországról,
Oroszországból, Olaszországból,
Bulgáriából, Franciaországból,
Horvátországból, Bosznia-Hercegovinából,
Spanyolországból, Izraelből, Indonéziából
és Görögországból érkeznek.
Az előadásokra és a programokra
a belépés ingyenes lesz.


Hétvégén kezdődik a Nemzetközi Gyermekszínházi Fesztivál

Vasárnap kezdődik a 30. Nemzetközi Gyermekszínházi Fesztivál Szabadkán.

A rendezvényen két szerbiai, egy-egy eszéki, mostari, Banja Luka-i, magyarországi és romániai darabot tekinthet meg a közönség. Minden produkciót eredeti nyelven mutatnak be. Ezek közül a Szabadkai Gyermekszínház "Bokron túl" című előadását és a magyarországi Harlekin Bábszínház "Paprika Jancsi és az Ördög nyelve" című színdarabját adják elő magyar nyelven.
A fesztivál fődíja mellett kiosztják a legjobb előadásnak, a legjobb rendezésnek, a legjobb forgatókönyvnek, a legjobb zenének, a legjobb báboknak, a legjobb színészi vagy animátori játéknak járó elismerést, illetve különdíjat adnak az eredetiségért és a fantáziáért is.
A rendezvény jövő pénteken zárul, a belépés díjtalan.

Vasárnap kezdődik a Nemzetközi Gyermekszínházi Fesztivál Szabadkán.

Vasárnap szeptember 17-e lesz.
Idén 30. alkalommal szervezik meg
a Nemzetközi Gyermekszínházi Fesztivált Szabadkán.
A fesztiválon 2 szerbiai, 1-1 eszéki, mostari,
Banja Luka-i, magyarországi
és romániai bemutatót nézhet meg a közönség.
Minden előadást eredeti nyelven mutatnak be.
Magyar nyelven a Szabadkai Gyermekszínház
"Bokron túl" című előadását
és a magyarországi Harlekin Bábszínház
"Paprika Jancsi és az Ördög nyelve" című színdarabját adják elő.
A fesztiválon fődíjat és több elismerést is kiosztanak az előadásokra.
A rendezvény vasárnap kezdődik és jövő pénteken fejeződik.
Jövő péntek szeptember 22-e lesz.
A fesztivál programjaira a belépés ingyenes.


A pályázat célja, hogy felhívja Szabadka lakosságának figyelmét városi területeink madárvilágára és annak fontosságára, az emberek és a környezetünk szempontjából.

Kajdocsi Lovász Gabriella, a Szabadkai Városi Múzeum főmuzeológusa kiemelte, a pályázatra beérkezett legjobb fotókból válogatást mutatnak be egy készülő időszakos tárlaton, amelynek címe Szabadka madárvilága ‒ madarak urbánus környezetben.
A kiállítást decemberben rendezik meg. A pályázók a fényképeket a saját Facebook vagy Instagram profiljukra tölthetik fel, #SUbirds hashtaggel.
A képeket a su.birds.gms@gmail.com email címre is el lehet küldeni, a pályázó nevét és kiskorú esetében az életkorát is feltüntetve. A pályázat mától érvényes és november elsejéig tart, kizárólag amatőr fotósok számára - ismertette Kajdocsi Lovász Gabriella.
„Olyan fotókat várunk a városból, amelyeken madarak szerepelnek. Ezek lehetnek madárportrék, szerepelhetnek madarak a saját környezetükben, illetve bemutathatják a madarak viselkedését, tehát ebben a három kategóriában várunk fényképeket, amelyek 2020 óta készülhettek, illetve a projekt végéig, november elsejéig lehet beküldeni. Fontos, hogy a jelentkezéseken feltüntessék a fotó készítésének időpontját, hogy hol készült a kép, nem kell házszám, de városrész, utcanév szerepeljen.”
Az említett tevékenységek mellett a Természettudományi Osztály szervezésében valósul meg a Mi lapul a síkság alatt című, Ivan Dulić szerző geológiai témájú vendégkiállítása is. Mindezek mellett Sturc Béla, a híres Szabadka botanikus születésének 110. évfordulója alkalmából is készül kamarakiállítás.

Madárfotó-pályázatra lehet jelentkezni

Madárfotó-pályázatot hirdet a Szabadkai Városi Múzeum.

A pályázat célja, hogy felhívja Szabadka lakosságának figyelmét
városi területeink madárvilágára és annak fontosságára.
A pályázatra beérkezett legjobb fotókból
válogatást mutatnak majd be a Szabadkai Városi Múzeumban.
A fotókiállítás elnevezése:
Szabadka madárvilága ‒ madarak urbánus környezetben.
A fotókiállítást decemberben rendezik meg.
A pályázatra jelentkezők a fényképeket
a saját Facebook vagy Instagram oldalukra tölthetik fel,
#SUbirds hashtaggel.
A képeket a su.birds.gms@gmail.com email címre is
el lehet küldeni.
Jelentkezéskor a pályázó nevét és kiskorú esetében
az életkorát is fel kell tüntetni.
A fotópályázatra a tegnapi naptól lehet jelentkezni
és november 1-jéig tart.
Tegnap március 1-je, péntek volt.
A fotópályázatra csak amatőr fotósok jelentkezhetnek.
Amatőr fotós az, aki csak szabadidejében fotóz, és nem profi.
A pályázatra olyan fotókat várnak, amelyeken madarak szerepelnek.
Ezek lehetnek madárportrék,
szerepelhetnek madarak a saját környezetükben,
bemutathatják a madarak viselkedését is.
Olyan fényképeket is be lehet küldeni,
amelyek 2020 óta készültek.
Fontos, hogy a jelentkezésnél fel kell tüntetni
a fotó készítésének időpontját, hogy hol készült a kép.
Ez azt jelenti, hogy városrész, utcanév szerepeljen rajta.


A régió néptáncainak, népviseletének bemutatója Szabadkán

Tíz táncegyüttes vonult fel Etnopolis utcáin és mutatkozott be a városháza melletti nagyszínpadon az Interetno Fesztivál nyitónapján.

Idén Szlovákiából, Magyarországról, Szlovéniából és Montenegróból érkeztek vendégek, mellettük még bemutatkozott a szabadkai Bunjevačko Kolo, a Mladost és a Népkör együttese is.
Magyarországot idén a halasi és a kecskeméti csoport képviselte. A megnyitón köszöntőt mondott Takács Márta, a Népkör elnöke és Stevan Bakić, Szabadka polgármestere. A táncpanorámával hivatalosan is kezdetét vette a 21. Interetno Fesztivál, amely egészen szombatig várja a látogatókat.

Hivatalosan is elkezdődött az Interetno Fesztivál

Tegnap délután hivatalosan is elkezdődött az Interetno Fesztivál Szabadkán.

Tegnap augusztus 24-e, szerda volt.
Tegnap 10 táncegyüttes vonult fel
a város központjában.
A 10 táncegyüttes bemutatkozott a városháza
melletti nagyszínpadon az Interetno Fesztivál nyitónapján.
Idén Szlovákiából, Magyarországról,
Szlovéniából és Montenegróból érkeztek vendégek.
A nyitónapon bemutatkozott még
a szabadkai Bunjevačko Kolo,
a Mladost és a Népkör együttese is.
Magyarországról idén a halasi
és a kecskeméti csoport érkezett.
A fesztivál megnyitóján köszöntőt mondott
Takács Márta, a Népkör elnöke.
Köszöntő beszédet mondott még
Stevan Bakić, Szabadka polgármestere is.
A 21. alkalommal megszervezett
Interetno Fesztivál szombatig várja a látogatókat
Szabadka főterén.
Szombat augusztus 27-e lesz.


A hegedűművészt Adán és Topolyán láthatja a közönség.

Vajdaságba érkezik, és az adventi időszakban két emlékkoncertet ad a nemrég elhunyt Pásztor István előtt tisztelegve Mága Zoltán. A hírt dr. Pásztor Bálint, a Vajdasági Magyar Szövetség megbízott elnöke tette közzé Facebook-oldalán. Mint írja, a hegedűművész az ő meghívására érkezik Vajdaságba, és két koncertet is ad. Az első az adai Szentháromság római katolikus templomban lesz december 3-án 19.00 órakor, a második a topolyai Sarlós Boldogasszony római katolikus templomban december 7-én, szintén 19.00 órakor. A hangversenyek ingyenesen látogathatók, de a templomok korlátozott befogadóképessége miatt a részvétel regisztrációhoz kötött.

Mága Zoltán Liszt Ferenc-díjas magyar zenész, hegedűművész. A világ legrangosabb koncerttermeiben mutatja be a magyar zenei hagyományokat. A klasszikus zene, a népzene, a cigányzene, a popzene és egyéb irányzatok ötvözésével kialakított crossover stílusát világszerte elismerik.

Vajdaságban lép fel Mága Zoltán

Adventi emlékkoncerteket ad Vajdaságban Mága Zoltán.

Mága Zoltán 1 nagyon híres magyarországi hegedűművész.
A hegedűművész Adán és Topolyán ad koncertet.
A hegedűművész a nemrég elhunyt
Pásztor István emlékére adja a 2 koncertet.
A hírt dr. Pásztor Bálint, a Vajdasági Magyar Szövetség
megbízott elnöke jelentette be Facebook-oldalán.
Dr. Pásztor Bálint azt írja, a hegedűművész
az ő meghívására érkezik Vajdaságba,
és 2 koncertet is ad.
Az első az adai Szentháromság római katolikus templomban lesz
december 3-án este 7 órától.
A második a topolyai Sarlós Boldogasszony római katolikus templomban
december 7-én, ugyanúgy este 7 órakor.
Mind a 2 koncert ingyenesen látogatható,
de a részvételi szándékot előre kell jelezni.


Holnap kezdődik az EXIT

A szervezők több tízezer fiatalra számítanak a világ minden tájáról, egy részük már napokkal ezelőtt megérkezett Újvidékre.

A fesztivál július 10-én, Nikola Tesla születésnapján kezdődik, ezért ezt a napot a nagy tudósnak szentelik, emellett a nagyszínpadot is Nikola Tesláról nevezték el Tesla Universe Stage-nek. Itt lép fel a Black Eyed Peas, John Newman, a Rudimental, valamint a szerb és a horvát eurovíziós versenyző: Teya Dora és Baby Lasagna is. Magyar nagyszínpados fellépő is lesz: Azahriah a három telt házas arénakoncert után most az EXIT közönségének is bemutatkozhat.

A fesztivál az idén négy helyett öt napig tart, az összes napra szóló belépőjegy ára 7.990 dinár, míg az egy-egy estére érvényes jegyek ára 2.790 és 3.690 dinár közötti. A táborban egy személy 4.000 dinárért sátorozhat.

Ma kezdődik az EXIT

Ma kezdődik a népszerű EXIT fesztivál Újvidéken.

Ma július 10-e, szerda van.
A szervezők több 10 ezer fiatalt várnak a világ minden részéről.
Vannak fiatalok, akik már napokkal korábban megérkeztek Újvidékre.
Az EXIT ma, vagyis Nikola Tesla születésnapján kezdődik.
Nikola Tesla 1 nagyon híres szerb származású tudós és feltaláló volt.
Ma a fesztiválon megemlékeznek a feltalálóról, és
a nagyszínpadot is Nikola Teslaról nevezték el.
A nagyszínpadon a világ összes tájáról érkező
híres együttesek lépnek fel.
Ilyen például a Black Eyed Peas, John Newman, a Rudimental,
a szerb és a horvát eurovíziós versenyző,
vagyis Teya Dora és Baby Lasagna is.
Magyar nagyszínpados fellépő is lesz.
Azahriah most az EXIT közönségének is bemutatkozhat.
A fesztivál idén 5 napig tart.
Az összes napra szóló belépőjegy ára 7.990 dinár.
A táborban 1 személy 4 ezer dinárért sátorozhat.


Ma is számos versenyfilm lesz látható a 29. Palicsi Filmfesztiválon

15 órától a Mama büszkesége, a Gyere és az Elmegyek című filmeket vetítik a palicsi Abbázia moziban.

Délután öt órától a Cinema Sabaya-t láthatja a közönség. Ezzel egy időben egy ukrán rendező filmjét vetítik az Eurocinemában, melynek címe: Bad roads, vagyis Rossz utak, majd 19 órától egy magyar film következik, Fazekas Máté rendezésében, a Kilakoltatás. Ezek mellett cseh, finn, holland, litván, osztrák, román és boszniai filmeket is láthat majd a közönség.
A részletes program ide kattintva érhető el.

Ma is sok érdekes film lesz látható a Palicsi Filmfesztiválon

Ma is sok érdekes versenyfilm lesz látható a 29. Palicsi Filmfesztiválon.

Ma július 18-a, hétfő van.
Ma délután 3 órától a Mama büszkesége,
a Gyere és az Elmegyek című filmeket
vetítik a palicsi Abbázia moziban.
Ma délután 5 órától a Cinema Sabaya
című filmet láthatja a közönség
a palicsi Abbázia moziban.
Ma délután 5 órától a szabadkai
Eurocinema moziban 1 ukrán rendező
filmjét vetítik, melynek címe:
Bad roads, vagyis Rossz utak.
Ma este 7 órától ugyanebben a moziban
1 magyar film lesz látható.
A filmet Fazekas Máté rendezte,
a címe pedig a Kilakoltatás.
Lesznek még cseh, finn, holland, litván,
osztrák, román és boszniai filmek is
láthatóak ma a közönség számára.
A mai napon megtekinthető filmek
részletes programja ide kattintva érhető el.


Július 20-tól 26-ig tart az idei, immár 31. Palicsi Filmfesztivál. Az elővetítésekkel együtt a szemlén összesen 150 alkotás látható majd.

Több mint 100 filmest, rendezőt, színészt, producert hívtak meg Palicsra, hogy képviseljék a művüket. A palicsi szabadtéri Nyári Színpadon 12 filmet mutatnak be, ebből 11 versenyfilm. Egyebek mellett a 78 nap című szerb alkotást és Hajdu Szabolcs Kálmán-nap című filmjét is megnézhetjük Palicson, de francia, spanyol, horvát, dán, ír, grúz, belga és izlandi mű is versenyez a Palicsi Aranytoronyért. A Párhuzamok és ütközések programrészben Fésős András Magasmentés című filmjét is levetítik.

Ha július, akkor Palicsi Filmfesztivál

Július 20-tól 26-ig tart az idei Palicsi Filmfesztivál.

Idén 31. alkalommal szervezik meg a Palicsi Filmfesztivált.
Yorgos Lanthimos filmje nyitja meg a 31. Palicsi Filmfesztivált.
Yorgos Lanthimos 1 görög filmrendező.
Az elővetítésekkel együtt a fesztiválon összesen 150 film látható majd.
Több mint 100 filmest, rendezőt, színészt, producert hívtak meg Palicsra,
hogy képviseljék a művüket.
A palicsi szabadtéri Nyári Színpadon 12 filmet mutatnak majd be.
A palicsi Nyári Színpadon mutatják majd be például
a 78 nap című szerb alkotást és Hajdu Szabolcs
Kálmán-nap című filmjét is.
Lesz még francia, spanyol, horvát, dán, ír, grúz, belga
és izlandi film is a fesztiválon.
Ezek a filmek versenyeznek a Palicsi Aranytorony díjért.
A Palicsi Filmfesztiválon több magyar filmet is
megtekinthet majd a közönség.


Hétfőtől várja az olvasókat a Szabadkai Városi Könyvtár

Nem számítanak fel késedelmi díjat, ha a rendkívüli állapot feloldása után 30 napon belül visszavisszük a kikölcsönzött könyveket.

Május 4-én kinyit a Szabadkai Városi Könyvtár. Minden munkanapon reggel 9-től 14-óráig fogadják az ügyfeleket. Egyelőre a gyermekosztály és a kölcsönző várja az olvasókat, a többi szolgáltatás szünetel.
A koronavírus-járvány megelőzése érdekében a látogatóknak szigorúan be kell tartaniuk az érvényben lévő előírásokat, amelyekre a bejáratnál kifüggesztett egészségügyi szabályok is figyelmeztetnek.
A rendkívüli állapot megszűnte után a kikölcsönzött könyveket késedelmi díj felszámolása nélkül 30 napon belül kell visszaszolgáltatni.
A gyermekosztályon ugyancsak 30 napig lehet még beiratkozni a Kalandozás Könyvországban versenyre.

Hétfőtől újra kinyit a Szabadkai Városi Könyvtár.

Hétfő május 4-e lesz.
Minden munkanapon
reggel 9 órától
délután 2 óráig
várja az olvasókat
a Szabadkai Városi Könyvtár.
Munkanapok hétfőtől
péntekig vannak.
Most még a gyermekosztály
és a kölcsönző várja
az olvasókat a könyvtárban.
A többi szolgáltatás
még szünetel.
A könyvtár bejáratánál
van 1 plakát,
ami mutatja,
hogy milyen egészségügyi
szabályokat kell betartani
a könyvtárban.
Az egészségügyi szabályok
a koronavírus-járvány
miatt vannak.
A kikölcsönzött könyveket
a rendkívüli állapot
megszűnése után
30 napon belül kell
visszavinni a könyvtárba.
Nem kell késedelmi díjat
fizetni annak,
aki a rendkívüli állapot
megszűnése után
30 napon belül visszaviszi
a kikölcsönzött könyvet
a szabadkai könyvtárba.


Újra Őszi Zsidó Kulturális Fesztivál Szabadkán

Hangversenyek, előadások, kötetbemutatók a fesztivál egy hete alatt.

Hétfőn kezdődik az Őszi Zsidó Kulturális Fesztivál Szabadkán. Október 9. és 15. között koncertekkel, tanulmánykötet-bemutatóval és előadásokkal várják az érdeklődőket.
A programok helyszínéül a Szabadkai Zsinagóga mellett a Szabadkai Zsidó Hitközség, valamint a Jadran Színpad szolgál majd.
Kovács Róbert, a Szabadkai Zsidó Hitközség irodavezetője: „Az idei fesztiválunk gyöngyszeme az október 15-ei zsinagógai koncert, a Pressburger Klezmer Band lép fel itt, Szabadkán. A pozsonyi együttes négy éve már szerepelt, nagyon magas minőségű klezmer zenét hoznak az új albumukról. Mit liebe, tehát Szeretettel a címe, így fogják átnyújtani Szabadka polgárainak.”

Újra megszervezik az Őszi Zsidó Kulturális Fesztivált Szabadkán.

Hétfőn kezdődik a fesztivál.
Hétfő október 9-e lesz.
Október 9-től 15-ig tart a fesztivál.
Hangversenyek, előadások és könyvbemutatók is várják az érdeklődőket
az Őszi Zsidó Kulturális Fesztiválra.
A programok a Szabadkai Zsinagógában,
a Szabadkai Zsidó Hitközségben
és a Jadran Színpadán lesznek megtartva.
A fesztivál legfontosabb programja
október 15-én a zsinagógai koncert lesz.
A Pressburger Klezmer Band lép fel.
A koncertre és a többi programra is
szeretettel várják az érdeklődőket.


Lesznek nyáron népzenei és néptánctáborok

Idén ugyan a koronavírus-járvány miatt elmarad a Durindó és a Gyöngyösborkréta, de a népzenét és a néptáncot kedvelők nem maradnak rendezvények nélkül. Egyre több csoport kezdte meg a próbákat, és a népzenei és néptánctáborok többségét is megtartják a nyáron - mondta a Közügyekben Sutus Áron, a Vajdasági Magyar Művelődési Szövetség elnöke. A Durindót és a Gyöngyösbokrétát jövőre szervezik meg Törökbecsén.

Több népzenei program is elmarad idén a koronavírus-járvány miatt.

A Durindót és
a Gyöngyösbokrétát is
jövőre szervezik meg
Törökbecsén.
A Durindó és
a Gyöngyösbokréta
2 ismert népzenei
és néptánc program.
Jövőre 2021 lesz.
A Durindó és
a Gyöngyösbokréta
idén elmarad,
de nyáron megtartanak más népzenei programokat.
A néptánctáborok többsége is
meg lesz tartva idén nyáron.
Aki szereti a néptáncot
és a népzenét, annak
nem kell megijednie,
mert lesznek érdekes
programok a nyáron is.


155 éves a Szabadkai Zeneiskola

A Zeneiskola egykori igazgatója, Lányi Ernő 100 éve halt meg. Ennek apropóján, és a születésnap okán tartottak koncertet a szabadkai Zsinagógában.

Lányi Ernő zeneszerző a város zenei és kulturális életéért is sokat tett, ezért a szerdai koncerten több kompozíciója is felcsendült. A programra ingyenes volt a belépés.
Lányi Ernő- és Gaál Ferenc-szerzemények is felcsendültek a Zsinagógában a szerdai jubileumi koncerten. Az ünnepségen a középfokú zenede énekkara és szimfonikus zenekara lépett színpadra. Csikós Krisztina, tanár, Szabadkai Zeneiskola: „A szabadkai zenei középiskola kórusának körülbelül 30-35 tagja van. Azért mondom pontatlanul, mert vannak azok a diákok, akiknek kötelező ez a tantárgy, és vannak, akik csatlakoznak hozzánk. Erre a produkcióra pedig csatlakoztak hozzánk a kollégák is.”
Az idén 155 éves Szabadkai Zeneiskola az egyetlen zenede Szerbiában, ahol a szerb nyelv mellett középfokon magyar nyelven is tanulhatnak a tehetséges fiatalok. Jelenleg több mint 750 tanulója van az intézménynek. Dragana Nikolić, igazgató, Szabadkai Zeneiskola: „Nagyon büszkék vagyunk, és ez nagyon sokat számít nekünk. Észrevettük, hogy minden évben több és több tanulónk van. Idén több mint 750 diákunk van, ami az általános és középiskolát illeti. Tehát a teljes szám 750 felett van.”
Az ünnepségen Stevan Bakić, Szabadka polgármestere is beszédet mondott.
Az eseményen kiosztották a tanároknak szóló elismeréseket is.

155 éves a Szabadkai Zeneiskola

Fennállásának 155. évfordulóját ünnepli a Szabadkai Zeneiskola.

A Zeneiskola egykori igazgatója,
Lányi Ernő 100 éve halt meg.
Ebből az alkalomból és a Zeneiskola születésnapja alkalmából
koncertet tartottak tegnap este.
Tegnap október 18-a, szerda volt.
A szabadkai Zsinagógában tartották meg az ünnepi koncertet.
Lányi Ernő több műve is hallható volt a tegnapi koncerten.
Lányi Ernő nagyon fontos személy volt
a Szabadkai Zeneiskola és a város életében is.
A koncertre ingyenes volt a belépés.
A szabadkai zenei középiskola énekkara
és zenekara lépett fel.
Az idén 155 éves Szabadkai Zeneiskola
az egyetlen zenede Szerbiában,
ahol a szerb nyelv mellett
középfokon magyar nyelven is tanulhatnak a fiatalok.
Jelenleg több mint 750 tanulója van a Zeneiskolának.
Az ünnepségen Stevan Bakić,
Szabadka polgármestere is beszédet mondott.
Az eseményen kiosztották a tanároknak szóló elismeréseket is.


A gyász jegyében minden kulturális rendezvény elmarad vasárnapig

A Szerbiai Kulturális Független Szakszervezetek Szövetségének javaslatára törölnek minden kulturális rendezvényt Szerbia területén a május 8-tól 14-ig terjedő időszakban.

Ebbe beletartozik a Múzeumok hete rendezvénysorozat keretében május 13-ra tervezett program is, illetve a május 13-ra tervezett Múzeumok Éjszakája - írja a szabadkai múzeum a közleményében. Hozzáteszik: ezzel a tettel legmélyebb együttérzésünket fejezik ki az áldozatok családjainak.
A szervezők lemondták a május 13-ra meghirdetett Jazz in the Park koncertet a szabadkai Zsinagógában is. Dr. Pásztor Bálint, a Szabadkai Zsinagóga Alapítvány elnöke hozzátette: a koncertet egy későbbi időpontban rendezik meg.

Minden kulturális rendezvény elmarad vasárnapig

A gyász miatt minden kulturális esemény elmarad vasárnapig egész Szerbia területén.

Május 8-tól május 14-ig, vasárnapig
maradnak el a kulturális rendezvények az országban.
A tragikus iskolalövöldözés áldozataira emlékezve
és elvesztésük gyásza miatt marad el
minden kulturális esemény az országban.
Elmarad a Múzeumok hete rendezvénysorozat is,
amit május 13-ra terveztek megszervezni Szabadkán.
Ugyanezen a napon elmarad
a Múzeumok éjszakája nevű program is Szabadkán.
A szervezők lemondták a május 13-ra meghirdetett
Jazz in the Park koncertet is
a szabadkai Zsinagógában.
Május 13-a szombat lesz.
A koncertet egy későbbi időpontban szervezik majd meg.
A szervezők a programok lemondásával
a legmélyebb együttérzésüket fejezik ki
az áldozatok családtagjai számára.


Gyémántokleveles gyermekszínjátszó-rendező lett Mess Attila

Gyémántokleveles gyermekszínjátszó-rendező címet adományozott a Magyar Drámapedagógiai Társaság Mess Attila vajdasági színész-rendezőnek, illetve több művészkollégájának is.

A kitüntetést olyan rendezőknek ítélik oda, akik 2000 óta legalább öt alkalommal szereztek csoportjukkal arany minősítést a Weöres Sándor Országos Gyermekszínjátszó Találkozón.
Az okleveleket szeptember 25-én, a budapesti Marczibányi Téri Művelődési Központban, az Országos Gyermekszínjátszó-rendezői Fórumon adták át.

Gyémántokleveles gyermekszínjátszó-rendező címet adományoztak Mess Attilának.

Mess Attila 1 vajdasági színész és rendező.
A Magyar Drámapedagógiai Társaság
adományozta ezt a fontos címet Mess Attilának
és még több színész és rendező kollégájának.
Ezt a kitüntetést olyan rendezők kaphatják meg,
akik a 2000-es évek óta legalább
5 alkalommal szereztek színjátszócsoportjukkal
arany minősítést a Weöres Sándor Országos
Gyermekszínjátszó Találkozón.
A kitüntetést szeptember 25-én,
Budapesten adták át Mess Attilának.
Szeptember 25-e tegnap volt.
Budapest Magyarország fővárosa.


Éjszaka a múzeumban - Múzeumok Éjszakája szombaton

Számos izgalmas programmal és nagyszabású kiállítással várja az érdeklődőket a Múzeumok Éjszakája.

Szabadkán 28 helyszínen kínálnak szórakozási lehetőséget most szombaton, azaz május 18-án. A Szabadkai Városi Múzeumban a Nagybányai remekművek magángyűjteményekből című kiállítást tekinthetik meg. A Kortárs Galériában pedig Ana Adamović 1400 nap című tárlata lesz látogatható. Több helyszínen koncertekkel, filmvetítésekkel és számos más érdekességgel készülnek a 19. Múzeumok Éjszakáján. Az intézmények 18 órától éjfélig tartanak nyitva.
Matin Hajnalka, oktatási, szociális és egészségvédelmi ügyekkel megbízott polgármesteri tanácsos, Szabadka: „A rendezvény fő gondolata az volt, hogy a széles közönség, különösen a fiatalok számára lehetővé tegye a múzeumok látogatását a rendes munkaidőn kívül a szórakozásra szánt időben. Az akció új, nyitott megközelítést jelent a múzeum és a turisztikai közönség felé és magába foglalja a múzeum kiállítási részének látogatását, kísérő programok keretében is.”

Múzeumok Éjszakája szombaton

Szombaton szervezik meg Szabadkán a Múzeumok Éjszakáját.

Szombat május 18-a, holnap lesz.
Idén 19. alkalommal szervezik meg a Múzeumok Éjszakáját.
Nagyon sok izgalmas programmal és kiállítással
várja az érdeklődőket a Múzeumok Éjszakája.
Szabadkán 28 helyszínen szerveznek programokat szombaton.
A Szabadkai Városi Múzeumban
a Nagybányai remekművek magángyűjteményekből című kiállítást
tekinthetik meg.
A Kortárs Galériában Ana Adamović 1400 nap című
kiállítása lesz látogatható.
Több helyszínen koncertekkel, filmvetítésekkel
és sok más érdekességgel készülnek szombat estére.
A helyszínek este 6 órától éjfélig tartanak nyitva.
A rendezvény célja, hogy a fiatalok számára is
látogathatóvá tegyék a múzeumokat
a szórakozásra szánt időben is, vagyis este is.


Tambura- és harmonikaszó töltötte be a Szabadkai Zeneiskola udvarát

Érettségi koncertet tartottak a Szabadkai Zeneiskola udvarában hétfő este. A hangversenyen a tamburás és a harmonikás szakok tanulói léptek fel. A végzős diákok mellett fiatalabbak is részt vettek a hangversenyen.
Bagi Lea prímtamburán játszik, a koncerten az érettségiző diákokat kísérte hangszerével. A tanulmányai befejezése után pedig zenetanár szeretne lenni.
"Mindenképp tanítani szeretnék. Gyerekekkel szeretnék foglalkozni, és nagyon örülnék neki, ha ez a zenével kapcsolatos lenne, tehát ha zenetanár lehetnék esetleg."
Az érettségiző diákoknak ez már a harmadik koncertje volt idén. A jazz szakon tanulóknak és szimfonikus zenekarnak nagy sikere volt akkor - mondta el Dragana Nikolić, az intézmény igazgatója.
"A koncertek, amik voltak, nagyon szépek voltak, nagyon jól sikerült minden. Nagyon látszódott, hogy mindenkinek hiányzott az, hogy játsszon a zenekarban."
Az igazgató hozzátette, hogy a jövőben többször szeretnének hangversenyeket szervezni az iskolában, ha ezt a járványügyi helyzet is lehetővé teszi.

Hétfő este érettségi koncertet tartottak a Szabadkai Zeneiskola udvarában.

Hétfő május 24-e, tegnap volt.
Az érettségi koncerten az iskola, végzős diákjai zenéltek.
Az érettségi koncerten a tamburás
és a harmonikás szakok tanulói léptek fel.
A tambura és a harmonika is hangszer.
A végzős tanulók mellett fiatalabbak is
részt vettek a koncerten.
A végzős diákoknak ez már a harmadik
koncertje volt az idén.
Idén 2021 van.
A Szabadkai Zeneiskola igazgatónője elmondta,
hogy a megtartott koncertek nagyon szépek voltak.
Az igazgatónő szerint látszik, hogy mindenkinek
hiányzott már, hogy együtt zenéljen a zenekarban.
Az igazgatónő azt is elmondta,
hogy a jövőben szeretnének még több
koncertet szervezni az iskolában, ha
ezt a járványügyi helyzet is megengedi.
A Szabadkai Zeneiskola igazgatónőjét
Dragana Nikolićnak hívják.


A hétvégén kezdődik a 28. Európai Filmek Palicsi Fesztiválja

Az idei programban 130 alkotás szerepel, köztük hat magyar. A filmvetítések mellett könyvbemutatók, kiállítások, panelbeszélgetések és zenei programok várják az érdeklődőket. A fesztivál előprogramja már el is kezdődött.

A palicsi filmfesztivál előprogramja már elrajtolt. Szabadka központjában Európa legjobb filmjeit tekinthetik meg az érdeklődők. Ma este a fél 10-től a Minden jó történet szerelmi történet című szerb filmet láthatják.
A 28. Európai Filmek Palicsi Fesztiválját idén is a hagyományos időpontban, július 17-e és 23-a között rendezik meg. A palicsi Nyári Színpad mellett az Eurocinema, az Abbázia és a Lifka mozikban, illetve Szabadka főterén is vetítenek majd filmeket.
A vetítések mellett idén is koncertekkel, kiállításokkal, beszélgetésekkel várják az érdeklődőket. Több mint 130 filmet adnak le, amelyeket 15 kategóriába sorolnak a szervezők.
Idén először fesztiválműhelyt is szerveznek Palicson bloggerek, vloggerek és influenszerek számára.
Hat magyar filmet is bemutatnak a közönségnek. Köztük Szabó Győző önéletrajzi könyve alapján készült Toxicoma címűt, valamint az Így vagy tökéletes című romantikus vígjátékot, amelyben a szabadkai Béres Márta is szerepel.

Szombaton kezdődik a Palicsi Filmfesztivál

Szombaton kezdődik az Európai Filmek Palicsi Fesztiválja.

Szombat július 17-e lesz.
Idén 28. alkalommal szervezik meg
az Európai Filmek Palicsi Fesztiválját.
Idén 2021 van.
A 28. Európai Filmek Palicsi Fesztiválját
idén is július 17-e és július 23-a között szervezik meg.
Az idei filmfesztiválon 130 filmet nézhet meg a közönség.
A 130 film közül 6 magyar film is lesz a fesztiválon.
A filmvetítések mellett könyvbemutatók, kiállítások
és zenei programok is várják majd az érdeklődőket.
A palicsi Nyári Színpadon, az Eurocinema moziban,
az Abbázia moziban, a Lifka Sándor moziban
és Szabadka főterén is vetítenek majd filmeket.
A filmfesztiválnak előprogramja is van.
A filmfesztivál előprogramja már elkezdődött
Szabadka központjában.
Európa legjobb filmjeit tekinthetik meg
Szabadka központjában az érdeklődők.
Ma este fél 10-től a Minden jó történet szerelmi történet című
szerb filmet nézhetik meg az emberek.
Ma július 14-e, szerda van.


A Csík Zenekar koncertjével indul a Nyárhangoló Fesztivál

Csütörtökön kezdődik a III. Nyárhangoló Fesztivál Palicson a Szekeres László Alapítvány szervezésében.

A négy napos fesztivál a vajdasági magyarságnak egy jelentős eseménye, ahol érdekes programok várják az érdeklődőket.
Somogyi Tünde, ügyvezető, Szekeres László Alapítvány: „Ebben az évben is számos programmal készülünk, szinte a család összes tagjának nyújtunk szórakozási lehetőséget: beszélgetések az élet fontos kérdéseiről, kerékpártúra a Palicsi-tó környékén. A rendezvényünk, a fesztivál három fő produkció köré csoportosul. Az egyik a megnyitó után következő Csík Zenekar, itt nagyszámú érdeklődőt várunk a visszajelzések alapján, valamint lesz egy musical és egy operett Kerényi Miklós Gábor rendezésében.”
A részletes program megtalálható a Nyárhangoló Fesztivál Facebook-oldalán.

Ma indul a Nyárhangoló Fesztivál

Ma kezdődik a Nyárhangoló Fesztivál Palicson.

Ma július 11-e, csütörtök van.
Ma este 9 órától a Csík Zenekar koncertjével indul
a Nyárhangoló Fesztivál.
A Csík Zenekar 1 ismert magyarországi együttes.
Idén 3. alkalommal szervezik meg a Nyárhangoló Fesztivált Palicson.
A fesztivált a Szekeres László Alapítvány szervezi meg.
A fesztivál 4 napig tart,
vagyis ma kezdődik és vasárnap fejeződik be.
Vasárnap július 14-e lesz.
A fesztivál a vajdasági magyarság fontos eseménye,
ahol érdekes programok várják az érdeklődőket.
Az esemény részletes programja megtalálható
a Nyárhangoló Fesztivál Facebook-oldalán.


Megkezdődött a Gyöngyösbokréta és a Durindó Palicson

Kézimunka- és népviseleti kiállítás, rajzpályázati tárlat és ünnepi műsor. Ezekkel a programokkal készültek az 58. Gyöngyösbokréta és a 45. Durindó nulladik napjára pénteken. Az eseményt a palicsi Magyar Művelődési Központban szervezték.

A Gránátalma hímzőszakkör 2014-ben alakult. A szakosztály egyik fő célkitűzése, hogy a templomokba új oltárterítőket készítsenek. Azóta számos helyen bemutatták kézimunkáikat, és fiatalokat is bevontak a munkába.
Sebők Valéria, vezető, Gránátalma hímzőszakkör, Lányi Ernő IME: „Nagyon büszkék vagyunk, hogy a gyermekek munkáit is kiállíthattuk. Ők a Palicsi Magyar Művelődési Egyesületnek a szakcsoportja. Ők abban különböznek a többi szakágtól, hogy a fonott csipkét - a közeli és a távoli környékben - csak ők tudják.”
A rajzpályázatra több mint kétszáz alkotás érkezett. A rajzokon a fesztiválhoz kapcsolódó témákat örökítettek meg a gyerekek.
Csiszár Molnár Anna, a Palics Magyar Művelődési Egyesület elnöke: „A Gránátalma kézimunkacsoportot és az egyesületünk keretében működő Csipkebóbita csoportot is Sebők Valéria vezeti. Az általa tanított és koordinált kézimunkázók munkáit láthatjuk. Egyrészt vannak itt viseletek, másrészt pedig olyan kézimunkák, például oltárterítők és egyéb terítők és függönyök is, amelyeket a csoport tagjai készítettek.”
Az ünnepi műsorban fellépett a Palics Magyar Művelődési Egyesület több szakosztálya. A Sziporka néptánccsoport, a gyermek énekcsoport, a citerások és a Szederinda népdalkör. A kiállítások egész hétvégén megtekinthetők az egyesület épületében.

Tegnap kezdődött meg Palicson a Gyöngyösbokréta és a Durindó.

Tegnap június 10-e, péntek volt.
A Gyöngyösbokréta és a Durindó néptáncosok,
népdalénekesek, kórusok
és népdalzenekarok fesztiválja.
Tegnap volt a nulladik napja
a Gyöngyösbokrétának és a Durindónak.
Idén 58. alkalommal szervezik meg
a Gyöngyösbokrétát.
Idén 45. alkalommal szervezik meg a Durindót.
Tegnap az eseményt a palicsi
Magyar Művelődési Központban tartották meg.
Tegnap kézimunka kiállítás, népviseleti kiállítás,
rajzpályázati kiállítás és ünnepi műsor várta
az érdeklődőket.
A Gránátalma hímzőszakkör templomoknak
készített oltárterítőit, más terítőket
és függönyeiket állították ki.
A rajzpályázatra több mint 200 alkotás érkezett.
A rajzokon a fesztivállal kapcsolatos
témákat rajzolták meg a gyerekek.
Az ünnepi műsorban fellépett tegnap
a Palics Magyar Művelődési Egyesület
több csoportja, a Sziporka néptánccsoport,
a gyermek énekcsoport, a citerások
és a Szederinda népdalkör.
A kiállítások egész hétvégén megtekinthetők
a palicsi Magyar Művelődési Központ épületében.
A Gyöngyösbokréta és a Durindó nagyon sok
érdekes programmal és ünnepi műsorral
várja az érdeklődőket ma és holnap is Palicson,
a Nyári Színpadon és a Vigadóban.
Ma június 11-e, szombat van.
Holnap június 12-e, vasárnap lesz.


János vitéz mindenkinek

A magyar irodalom egyik alapműve Petőfi Sándor elbeszélő költeménye, a János vitéz, most Tóth Alisa illusztrációval gazdagítva került az olvasók elé.

A könyv a Mozdulj! Petőfi! programsorozat keretében a VM4K és a Szekeres László Alapítvány kiadásában jelent meg.
Petőfi költeménye a ma élő fiatal generációk számára is örök érvényű, és rajzolt alkotásban is kifejezhető mondanivalóval rendelkezik. Szabadkán a VM4K-ban megtartott könyvbemutatón Jovánovity Patyerek Réka irodalomszakos tanár arról is mesélt, hogy mennyire kortárs a János vitéz: „Petőfi sokféle szerepben tűnik fel. A János vitéz kapcsolódhat például a Harry Potter vagy a Gyűrűk Ura történetéhez. A János vitézben boszorkány, óriás és mindenféle csodás lény megtalálható.”
Tóth Alisa grafikusművész azt mondja, a János vitéz illusztrációja szintjén nagyon nehéz újat mondani, azonban a nagy klasszikusok mellett üdítően hathat egy újabb megközelítés.
Tóth Alisa, grafikusművész, egyetemi adjunktus, Károli Gáspár Református Egyetem: „Megnéztük ennek a szakirodalmát, az előzményeit, az előző alkotókat és azokat a stílusokat, amelyeket ők képviseltek, majd igyekeztünk az olvasói korosztályhoz alkalmazkodva kialakítani a képi világot. Próbáltam úgy megalkotni a karaktereket, hogy az a felnőttek számára is szerethető legyen.”
A nemrég megjelent könyvet már kezükbe vehetik a gyerekek, mert a VM4K minden vajdasági magyar iskolába eljuttatta.

János vitéz mindenkinek

A magyar irodalom egyik fontos műve a János vitéz című könyv.

Ezt a könyvet Petőfi Sándor írta.
Petőfi Sándor az egyik legfontosabb magyar író volt.
A könyv most Tóth Alisa rajzaival került az olvasók elé.
A könyv a Mozdulj! Petőfi! programsorozat részeként
a VM4K és a Szekeres László Alapítvány kiadásában jelent meg.
A VM4K a Vajdasági Magyar Képző-, Kutató-
és Kulturális Központ rövidítése.
Tegnap az új rajzokkal gazdagított János vitézt
mutatták be az olvasóknak a szabadkai VM4K épületében.
Tegnap június 1-je, csütörtök volt.
A János vitéz minden fiatalnak szól.
A János vitéz minden olvasónak érdekes lehet.
A János vitézben boszorkányok, óriások
és mindenféle csodás lény megtalálható.
Tóth Alisa grafikusművész elmondta,
hogy próbálta úgy megrajzolni a szereplőket,
hogy az a felnőttek számára is szerethető legyen.
A VM4K minden vajdasági iskolába eljuttatta
az új rajzokkal megjelenő könyvet.
Így már kezükbe vehetik és olvashatják
a gyerekek a nemrég megjelent János vitézt.
A János vitéz című könyv első, második és harmadik éneke
megjelent könnyen érthetően is.
Ezen az internetes oldalon lehet elolvasni
Petőfi Sándor János vitéz című könyvét
könnyen érthetően:
janos_vitez_-_konnyen_egyszeruen.pdf (pim.hu)


Ünnepi műsor és csomagosztás a Szabadkai Gyermekszínházban

Idén is meglátogatja a Télapó a Szabadkai Gyermekszínházat. A télapóváráshoz a csomagosztás is hozzátartozik. A program december 20-án indul és 30-ig tart. A műsort mindennap megtartják, hétvégenként több időpontban is.

Igazi karácsonyi hangulat várja azokat, akik ellátogatnak a Szabadkai Gyermekszínházba. Világító rénszarvas és szán, ami csakis arra vár, hogy roskadásig teljen szebbnél szebb ajándékokkal, hiszen a Télapó idén is ott lesz a színházban.
Husnyák Andrea, szervező, Szabadkai Gyermekszínház: „Már most vasárnaptól indul, egészen harmincadikáig, tehát mindennap, hétvégenként több terminusi is van. Most már bedobtuk a tízórás terminusokat is, hiszen foglalódnak folyamatosan, és vannak foglaltak is. Hétköznapokon munkanapokon pedig 16 órától lehet jönni. Kivétel a 24-e és 25-e.”
A csomagokat a szülők készítik el otthon és beviszik a színházba, majd egy félórás interaktív műsort követően a Télapó kiosztja ezeket. A jegy ára 250 dinár gyerekenként.
Stamenković Árokszállási Márta, igazgató, Szabadkai Gyermekszínház: „Megmondom, nagyon örülök, hogy a Télapó idén is itt lesz a Szabadkai Gyermekszínházban, ő már nyolcvanhetedszer jár nálunk. Sajnos csak tizenöten tudnak vele barátkozni.”
A télapóvárást az járványügyi előírásoknak megfelelően szervezik meg. Az időpontok a Gyermekszínház Facebook-oldalán tekinthetőek meg.

Télapóvárás a Szabadkai Gyermekszínházban

Idén 2020 van.
A télapóvárás
december 20-tól
december 30-ig tart.
December 20-tól
mindennap ünnepi
műsort láthatnak
a gyermekek
a Szabadkai Gyermekszínházban.
December 20-tól
a Télapó mindennap
csomagot oszt ki
a gyermekeknek
a Szabadkai Népszínházban.
Hétköznaponként
délután 4 órától
mehetnek a gyermekek
a szüleikkel
a Szabadkai Gyermekszínházba.
December 24-én
és december 25-én
zárva lesz
a Szabadkai Gyermekszínház.
Hétvégénként több időpontban is
lesz télapóváró ünnepi
műsor és csomagosztás
a gyermekeknek.
A csomagokat a szülők
készítik el otthon,
és viszik be
a gyermekszínházba.
Az ünnepi műsor
30 percig tart, majd
a Télapó kiosztja
a csomagokat.
Az ünnepi műsorra
a jegy ára 250 dinár
gyerekenként.
Aki ellátogat
a Szabadkai Gyermekszínházba
világító rénszarvast
és világító szánt is láthat.
Jelentkezni az ünnepi
műsorra és az időpontokra
a Gyermekszínház
Facebook-oldalán lehet.


Forrong a hangulat Szabadka központjában

Habár hivatalosan csak szerdán nyitja meg kapuit az Interetno Fesztivál, Szabadka főterén már kirakodóvásárral várják a látogatókat az esemény nulladik napján.

Különböző kézműves termékek, széles étel- és italkínálat, valamint gyermekprogramok színesítik a fesztivál programját. Az este folyamán fellép többek között a Szabadkai Fúvószenekar, Pendergő zenekar, de lesz Mesterségbemutató és fellép a Red Corner együttes is. A nyitóünnepség szerdán, 19 órakor a fesztivál résztvevőinek ünnepélyes felvonulásával és össznépi mulatsággal kezdődik, amelyet a nyitóceremónia követ 19 óra 30 perckor, magyarországi, montenegrói, szerbiai, szlovákiai és szlovéniai résztvevőkkel. A rendezvény minden nap Klubesttel, vagyis táncházzal zárul a Népkörben 22 órakor, de az állandó programok között szerepelnek még napközben gyermekjátékok, különböző mese- és bábelőadások, valamint táncpanoráma. A részletes program az interetno.net oldalon érhető el.
Bodrogi Hajnalka, főszervező, Interetno Fesztivál: „A felvonulás mindig nagyon érdekes, izgalommal várjuk. Az idén újból lezártuk a Szent Teréz Székesegyháztól vezető utat, ez egy nagyon szép és látványos. Egyébként a táncegyüttesek bevonulása a színpadra és a bemutatkozása is nagyon érdekes. Minden este koncertet szervezünk, majd ezt követően táncpanorámákat, és ami a szívünknek igazán kedves, az a 27-e, a zárónap.”

Érdekes programok az Interetno Fesztiválon

Már kedden kirakodóvásárral várták az érdeklődőket az Interetno fesztivál 0. napján.

Tegnap augusztus 23-a, kedd volt.
A kirakodóvásárt Szabadka főterén
lehet megtekinteni.
Tegnap este fellépett a Szabadkai Fúvózenekar
és a Pendergő zenekar.
Volt még tegnap Mesterségbemutató
és Red Corner koncert is
az Interetno fesztivál nulladik napján.
Hivatalosan ma lesz a fesztivál
ünnepi megnyitója.
Ma augusztus 24-e, szerda van.
A nyitóünnepség ma este 7 órakor kezdődik.
A fesztivál résztvevőinek ünnepélyes
felvonulásával és össznépi mulatsággal
kezdődik a fesztivál.
Ma este 19 óra 30 perckor
a nyitóünnepséggel folytatódik a program
a magyarországi, montenegrói, szerbiai,
szlovákiai és szlovéniai résztvevőkkel.
A fesztivál minden nap Klubesttel,
vagyis táncházzal zárul a Népkörben
este 10 órakor.
A fesztivál minden nap délután különböző
gyermekprogramokkal, meseelőadásokkal,
bábelőadásokkal várja a legkisebbeket is
Szabadka főterére.
Az Interetno fesztivál részletes programja
a következő internetes oldalon olvasható el:
interetno.net


Elérhető a szabadkai zsinagóga honlapja

Az érdeklődők tájékozódhatnak az építés és a felújítás körülményeiről és részleteiről.

Az érdeklődők tájékozódhatnak az építés és a felújítás körülményeiről és részleteiről, de írhatnak a virtuális vendégkönyvbe és megtekinthetik a Szabadkai Zsinagóga Alapítvány kiadványait is. A honlapon fontos információk, képek és videók is találhatók az épület és a Szabadkai Zsinagóga Alapítványnapi napi működéséről.
A szabadkai zsinagóga honlapja a www.suboticasinagoga.rs oldalon érhető el.

Elérhető a Szabadkai Zsinagóga honlapja

Tegnap óta elérhető a Szabadkai Zsinagóga új internetes oldala.

Tegnap április 26-a, hétfő volt.
A szabadkai zsinagóga internetes oldalára látogatók
képeket, videókat nézhetnek és
fontos információkat olvashatnak.
A szabadkai zsinagóga internetes oldalára látogatók
a vendégkönyvbe is írhatnak.
A szabadkai zsinagóga internetes oldalán
szerbül, magyarul és angolul is tudnak
információkat olvasni az emberek.
A szabadkai zsinagóga internetes oldala
a következő címen található meg:
 www.suboticasinagoga.rs


Koktél és bakelit

Gellérfi Bence szegedi hobbiköltő legújabb verseskötetét mutatták be Szabadkán, a Városi Könyvtárban.

A Határok és takarók után megjelent újabb kettős című könyve a Koktél és bakelit, amelyben kóborlásokról, csalódásokról, búfelejtésekről és bezárt törzshelyekről ír. A könyv interneten a Libri könyváruházban beszerezhető.
Gellérfi Bence a kötettel kapcsolatban elmondta: „Ez a második kötetem Koktél és bakelit címmel, amelyben tizen-huszonéves történeteket foglalok össze már a harmincból visszanézve, felnőttebbként, sok mindent magam mögött hagyva, összeivott italok, fülemben hallgatott konkrét dalok mentén. Ezekhez a versekhez recepteket és dalcímeket is mellékeltem.”

Bemutatták a Koktél és bakelit című könyvet Szabadkán

Tegnap bemutatták Gellérfi Bence szegedi költő legújabb verseskötetét Szabadkán.

Tegnap november 14-e, kedd volt.
Szabadkán, a Városi Könyvtárban mutatták be
a szegedi költő verseskötetét.
A szegedi költőnek a Határok és takarók című könyve után
megjelent újabb könyve a Koktél és bakelit címmel.
A könyvben a kóborlásokról, csalódásokról,
búfelejtésekről és bezárt helyekről ír.
A könyv interneten a Libri könyváruházban megvásárolható.
Gellérfi Bence elmondta, hogy a versei mellé
recepteket és dalcímeket is mellékelt a könyvben.


Takarékoskodnak a közvilágítással

Energiatakarékossági intézkedéseket vezetett be Szabadkán a helyi városrendezési közvállalat.

A polgármester szeptember 30-ai utasítása szerint észszerűsítették a közvilágítást, hogy növeljék az áramellátás biztonságát. Kikapcsolták a díszkivilágítást a Városi könyvtár épületén, és nincs kivilágítva több más középület és sportlétesítmény sem. Takarékoskodnak Mérgesen, Bajmokon, Györgyénben, Meggyesen, Kelebián és Csantavéren is, és a templomok és temetők világítását is lekapcsolták. Szerényebb lesz idén az újévi díszkivilágítás is.

Spórolnak a közvilágítással

Spórolnak, vagyis takarékoskodnak a közvilágítással Szabadkán is.

Szabadka polgármesterének szeptember 30-ai
döntése szerint takarékoskodni kell
a város közvilágításán, hogy ezzel
növeljék az áramellátás biztonságát.
Szabadka polgármestere Stevan Bakić.
Ezért kikapcsolták a díszkivilágítást
a Városi Könyvtár épületén.
Nincs kivilágítva több más középület sem a városban.
Takarékoskodnak a közvilágításon
Mérgesen, Bajmokon, Györgyénben,
Meggyesen, Kelebián és Csantavéren is.
A templomok és temetők világítását is lekapcsolták.
Szerényebb lesz idén az újévi díszkivilágítás is Szabadkán.


Péntektől ismét járható lesz a főút Palics központjában

Holnap reggel 7 órától ismét járható lesz a Horgosi út Palics központjában.

Az utat még múlt hét szerdán zárták le, a Szabadka-Szeged vasútvonalon zajló munkálatok miatt. Péntektől a városi 6-os járat mellett, többek között a Ludas, Kispiac, Horgos és a Magyarkanizsa felé tartó járatok is visszatérnek a megszokott útvonalukhoz.

Mától újra járható a főút Palics központjában

Ma reggel 7 órától újra járható a Horgosi út Palics központjában.

Ma március 25-e, péntek van.
A főutat még múlt hét szerdán zárták le.
A Szabadka-Szeged vasútvonalon történő
munkálatok miatt zárták le múlt héten a főutat.
Mától a városi 6-os buszjárat mellett
a Ludas, Kispiac, Horgos
és a Magyarkanizsa felé tartó buszok is
visszatértek a megszokott útvonalukhoz.


Ritkít helyközi járatainak számán a Subotica-trans

A szabadkai utasforgalmi közvállalat hétfőtől, július 27-étől módosít menetrendjén.

A változtatás oka, hogy az utasok száma lényegesen lecsökkent, így nem éri meg fenntartani az összes járatot. A menetrend módosítása csak ideiglenes.
Kimaradó járatok
Szabadka-Magyarkanizsa-Óbecse - 14:15
Óbecse-Magyarkanizsa-Szabadka - 16:50
Szabadka-Zombor - 7:00, 14:15
Zombor-Szabadka - 10:15, 15:35
Szabadka-Királyhalom-Kispiac - 7:10, 13:15
Kispiac-Királyhalom-Szabadka - 8:05, 14:00, 18:05
Szabadka-Horgos-Magyarkanizsa - 18:00
Magyarkanizsa-Horgos-Szabadka - 17:45, 19:12
Szabadka-Horgos-Magyarkanizsa-Törökkanizsa - 4:40, 11:40, 19:20
Törökkanizsa-Magyarkanizsa-Horgos-Szabadka - 5:50, 12:50
Szabadka-Békova-Orom-Újfalu - 14:05, 16:20, 18:40
Újfalu-Orom-Békova-Szabadka - 17:10, 19:35

Ritkábban fognak járni a Subotica-trans helyközi járatai

Hétfőtől a Subotica-trans változtat a menetrendjén.

Hétfő július 27-e lesz.
A Subotica-trans megváltoztatja
a buszainak menetrendjét,
ami azt jelenti,
hogy lesznek buszjáratok,
amik ritkábban,
vagy nem fognak menni.
Azért változik meg
a Subotica-trans buszainak
menetrendje, mert kevesebb
az utas, és vannak buszok,
amiket nem éri meg elindítani.
A menetrend meghatározott ideig lesz
megváltoztatva.
A következő buszjáratok
nem fognak indulni hétfőtől:
Szabadka-Magyarkanizsa-Óbecse - 14:15
Óbecse-Magyarkanizsa-Szabadka - 16:50
Szabadka-Zombor - 7:00, 14:15
Zombor-Szabadka - 10:15, 15:35
Szabadka-Királyhalom-Kispiac - 7:10, 13:15
Kispiac-Királyhalom-Szabadka - 8:05, 14:00, 18:05
Szabadka-Horgos-Magyarkanizsa - 18:00
Magyarkanizsa-Horgos-Szabadka - 17:45, 19:12
Szabadka-Horgos-Magyarkanizsa-Törökkanizsa - 4:40, 11:40, 19:20
Törökkanizsa-Magyarkanizsa-Horgos-Szabadka - 5:50, 12:50
Szabadka-Békova-Orom-Újfalu - 14:05, 16:20, 18:40
Újfalu-Orom-Békova-Szabadka - 17:10, 19:35


Lezárják Szabadkán a Majsai-híd környékét

Szerdától több útkereszteződést is lezárnak a Majsai-híd környékén. A lezárásra a vasút korszerűsítésének részeként, a hídon végzett munkálatok miatt kerül sor.

Holnaptól május 30-ig le lesz zárva a Ratko Mitrović és a Majsai út, a Szervó Mihály és a Majsai út, valamint a Jovan Mikić, a Jovan Cvijić és a Majsai út kereszteződése. Ebben a két hónapos időszakban a Majsai út és a Jovan Mikić utca találkozásából az 51. hadosztály, a Partizán bázisok és a Kőrösi út felé terelik el a forgalmat.
Fontos információ, hogy a lezárás miatt változik a 3-as autóbusz útvonala - mondta el Erdődi Csongor, a helyközi és távolsági buszjáratok részlegvezetője, a Subotica-trans Utasszállító Közvállalat munkatársa: „Hármas vonal - ha Makkhetes irányából nézzük a város felé - közlekedik az 51. hadosztály útkereszteződéséig változatlanul, majd a körforgalomnál a harmadik kijáraton távozik és a Tesla-telep felé veszi az irányt. A Kőrösi utcánál szintén van egy körforgalom, ahol tovább megy egyenesen a Nikola Tesla utcáig, ott jobbra fordul. Régebben ott volt a 16-os vonal végállomása, tehát azon a helyen változtatja irányát. Ezután megy az utca végéig, ahol ráérkezik a Jovan Mikićre, ahol az Alfa autóház van. Ott balra fordul, és felveszi a régi menetirányt.”
A hivatalos menetrendet tovább is figyelemmel lehet kísérni, illetve annak alapján kell az autóbuszokra érkezni. Az indulási és érkezési időpontok, amelyek a véghelyre vonatkozóan vannak megadva, azok nem változnak. Útközben, amit elveszít az autóbusz az egyik szakaszon, azt a másik szakaszon be fogja hozni.
A kereszteződések május 30-ig lesznek lezárva a forgalom előtt.

Mától több útkereszteződést is lezárnak Szabadkán a Majsai-híd környékén.

Ma április 3-a, szerda van.
A vasút korszerűsítésének részeként,
a hídon végzett munkálatok miatt zárják le mától
a Majsai-híd környékét.
Április 3-tól május 30-ig lesz lezárva
a Ratko Mitrović és a Majsai út,
a Szervó Mihály és a Majsai út,
a Jovan Mikić, a Jovan Cvijić és a Majsai út kereszteződése.
Ebben a 2 hónapos időszakban
a Majsai út és a Jovan Mikić utca találkozásából
az 51. hadosztály, a Partizán bázisok
és a Kőrösi út felé terelik el a forgalmat.
Fontos információ, hogy a lezárás miatt
változik a 3-as autóbusz útvonala.
A következő 2 hónapban a 3-as autóbusz útvonala
Makkhetes irányából a város felé,
az 51. hadosztály útkereszteződéséig változatlanul közlekedik.
A körforgalomnál a harmadik kijáraton távozik a busz
és a Tesla-telep felé folytatja útját.
A Kőrösi utcánál van egy körforgalom, ahol tovább megy egyenesen
a Nikola Tesla utcáig, ott jobbra fordul.
Régebben ott volt a 16-os autóbuszvonal végállomása.
Ezen a helyen változtatja irányát.
Ezután megy az utca végéig, ahol ráérkezik a Jovan Mikićre,
ahol az Alfa autóház van.
Ott balra fordul, és felveszi a régi menetirányt.
A hivatalos menetrendet tovább is figyelemmel lehet kísérni
a Subotica-trans Utasszállító Közvállalat internetes oldalán.
Az indulási és érkezési időpontok, amelyek
a véghelyre vannak megadva, azok nem változnak.
A kereszteződések május 30-ig lesznek lezárva a forgalom előtt.


Ismét működik a Majsai híd lábánál lévő közkút

Az utóbbi időben többen is arra panaszkodtak, hogy nem üzemel.

Megkeresésünkre az illetékesek közölték, meghibásodás miatt kellett elzárni a vizet, keddtől azonban már ismét üzembe helyezték.
A közkút fontos a Makkhetesen élők számára, mivel Szabadka ezen részén sokan innen viszik az ivóvizet. A lakosoknak fontos figyelniük arra, hogy használat után ne folyjon a víz szabadon, ugyanis korábban többször volt példa arra, hogy nyitva maradt a csap, így sok víz feleslegesen folyt ki az útra.

Újra működik a Majsai hídnál lévő kút

Újra működik a szabadkai Majsai híd lábánál lévő közkút.

A közkutat bárki használhatja és vihet belőle vizet.
Az elmúlt időszakban sokan panaszkodtak arra,
hogy nem működik a közkút.
Meghibásodás miatt el kellett zárni a vizet,
keddtől azonban már ismét működött a közkút.
Kedd január 16-a, tegnap volt.
A közkút fontos a Makkhetesen élő lakosok számára.
Szabadka ezen részén sokan innen viszik az ivóvizet.
A lakosoknak fontos figyelniük arra, hogy
használat után ne folyjon a víz szabadon.
Ez azért fontos, mert korábban többször volt példa arra,
hogy nyitva maradt a csap,
így sok víz feleslegesen folyt ki az útra.


Topolya: Megkezdődik a szúnyogirtás

Szúnyogirtás lesz a napokban Topolya Község területén. Amennyiben az időjárás kedvezően alakul, hétfőtől megkezdik a vérszívók irtását.

A 2023. június 26-a és július 5-e közötti időszakban a zombori Oris Kft. szúnyogirtást végez Topolya község egész területén. A kifejlett szúnyogok irtására a Neopirox lambda 2,0 hatóanyagú szert a levegőből permetezik, amennyiben az időjárási feltételek azt lehetővé teszik. A használt anyag méhekre is veszélyes, ezért az illetékesek kérik a méhészeket, hogy a kaptárakat költöztessék legalább 5 km távolságra a permetezés helyszínétől. A szer hatása három napig tart.
Az érintett települések: Topolya, Bajsa, Cserepes, Felsőroglatica, Gunaras, Kisbelgrád, Kavilló, Zobnatica, Karađorđevo, Pannónia, Zentagunaras, Njegoševo, Pacsér, Bácskossuthfalva, Brazília, Szurkos, azaz Középszállás, Svetićevo, Völgypart, Pobeda, Krivaja, Karkatur és Tomislavci. Kedvezőtlen időjárási körülmények esetén a tervezett akciókat egy későbbi időpontra halasztják, erről a méhészeket idejében értesítik. A kezelés pontos helyeiről és időpontjairól a 025 515 50 55-ös telefonszámon kapható bővebb tájékoztatás.

Megkezdődik a szúnyogirtás Topolyán

A következő napokban szúnyogirtás lesz Topolya Község területén.

Ha az időjárás megengedi akkor mától kezdik
a szúnyogirtást Topolya Község területén.
Ma június 26-a, hétfő van.
Mától július 5-ig tart a szúnyogirtás Topolya Község területén.
Levegőből, vagyis repülőgépből történik mától
a szúnyogirtás Topolya Község területén.
A szúnyogirtásnál használt anyag a méhekre is veszélyes.
Ezért a méhészeket arra kérik,
hogy a kaptárakat költöztessék
legalább 5 km távolságra a permetezés helyszínétől.
A szer hatása 3 napig tart.
A szúnyogirtás a következő településeken történik:
Topolya, Bajsa, Cserepes, Felsőroglatica, Gunaras,
Kisbelgrád, Kavilló, Zobnatica, Karađorđevo,
Pannónia, Zentagunaras, Njegoševo,
Pacsér, Bácskossuthfalva, Brazília,
Szurkos, azaz Középszállás,
Svetićevo, Völgypart, Pobeda,
Krivaja, Karkatur és Tomislavci.
Rossz időjárás esetén a tervezett akciókat
későbbi időpontra halasztják el.
Erről a méhészeket időben értesítik.
A szúnyogirtás pontos helyeiről és időpontjairól
a következő telefonszámon lehet kapni
még több információt:
025 515 50 55


Karácsonyra megnyílik az aluljáró Szabadkán

A Közügyekben megmutattuk, hol tartanak a munkálatok és mikor lélegezhetnek fel a most még időnként kaotikus körülmények között közlekedő járművezetők.

Aszfaltozzák Szabadkán a Makszim Gorkij utcai közúti aluljárót. A Pátria szálló és a Lidl közötti átjárót hamarosan megnyitják, ezt követően pedig megkezdődhet a Majsai-híd és a Lošinj utcai vasúti felüljáró bontása. A Makszim Gorkij utcai aluljáró fölötti vasúti hídon 11 sínpár halad majd át.
A közúti aluljáró magassága nagyjából megegyezik a korábbival, de a teherautók nem jöhetnek be többé a városközpontba. Megépült ugyanis az összeköttetés a városi utaktól az autópálya rendszerig, amely a Lošinj utcát összeköti a Zentai úttal. Ez az út lehetővé teszi, hogy a teherautókat teljesen kivonják Szabadka központjából. Csak azok a teherautók közlekedhetnek majd, amelyek célirányukban árut illetve készterméket visznek a gyárakba vagy onnan el, illetve az üzletekbe.
Az utasok számára peronok épülnek, ezek szintben lesznek az érkező és induló vonatokkal a könnyebb fel- és leszállás miatt. A mozgáskorlátozottak részére lifteket alakítanak ki. Összesen hat átjáró lesz a vasúton Szabadka város területén, az eddigi négy helyett.

Információk szerint karácsonyra megnyílik az aluljáró Szabadka központjában.

Karácsony napja december 25-én van.
Már aszfaltozzák is Szabadkán
a Makszim Gorkij utcai közúti aluljárót.
A Pátria szálló és a Lidl üzlet közötti átjárót hamarosan megnyitják.
Ez után megkezdődhet a Majsai-híd
és a Lošinj utcai vasúti felüljáró bontása.
A Makszim Gorkij utcai közúti aluljáró magassága
akkora lesz mint a korábbi aluljáróé.
A teherautók már nem jöhetnek be többé a városközpontba.
A teherautóknak ki kell kerülniük majd a város központját.
Megépült az összeköttetés a városi utaktól
az autópálya rendszerig.
Ez a Lošinj utcát összeköti a Zentai úttal.
A teherautóknak ezen az úton kell majd haladniuk,
így nem kell bemenniük a város központjába.
Csak azok a teherautók közlekedhetnek majd
a város központjában, amelyek
árut vagy készterméket visznek a gyárakba
vagy az üzletekbe.
Az utasok számára peronok épülnek.
A peron felszállóhely a vasúti állomáson.
Ezek a peronok ugyanolyan szintben lesznek
az érkező és induló vonatokkal a könnyebb fel- és leszállás miatt.
A mozgáskorlátozottak számára lifteket alakítanak ki.
Összesen 6 átjáró lesz a vasúton Szabadka város területén.


Újra látogatási tilalom a szabadkai kórházban

Az influenza, a covid és más légúti betegségek is terjednek.

A jelenlegi járványügyi helyzet miatt ismét látogatási tilalmat vezetnek be a Szabadkai Közkórházban. Emellett az orvosok és betegek számára is kötelező a védőmaszk viselése.
Amíg az influenzával, coviddal és légúti fertőzésekkel összefüggő kedvezőtlen járványügyi helyzet fennáll, addig nem lesz lehetőség a betegek látogatására egyik osztályon sem - áll a hírben, amelyet dr. Saša Dželebžić, az intézmény igazgatója tett közzé.
A kórház pácienseit eddig is csak szigorú korlátozás mellett látogathatták a hozzátartozók.

Látogatási tilalom a szabadkai kórházban

Újra látogatási tilalom van a szabadkai kórházban.

A jelenlegi járványügyi helyzet miatt
újra látogatási tilalmat vezetnek be a Szabadkai Közkórházban.
Az influenza, a covid és más megfázásos betegségek is terjednek.
Az orvosok és betegek számára is kötelező a védőmaszk viselése.
Amíg a járványügyi helyzet jelen van,
addig nem lehet a betegeket látogatni egyik osztályon sem.
Ezt dr. Saša Dželebžić, a szabadkai kórház igazgatója jelentette be.
A kórház betegeit eddig is csak szigorú korlátozás mellett
látogathatták a hozzátartozók.


Május 11-től ismét közlekednek a Subotica-trans községközi járatai

Belgrád, Magyarkanizsa, Törökkanizsa, Orom és Kispiac felé is utazhatnak a polgárok.

Két hónapos zárvatartás után ismét megnyitják az utasok előtt a szabadkai autóbusz-állomás épületét, illetve két további jegyeladó egység is üzemelni fog. A városi járatok továbbra is a csökkentett szombati menetrend szerint közlekednek majd. Az utasoknak fel kell mutatniuk a munkáltatói igazolást. Igor Prlja, a Subotica-trans Utasszállító Közvállalat illetékese azt mondta, hogy hamarosan a közösségi közlekedés visszaállítása Szabadkán a második fázisba lép, amikor már az egyetemisták és a diákok is utazhatnak majd a járatokon.
Szabadka-Királyhalom-Horgos-Magyarkanizsa
Indulás Szabadkáról: 05:50; 06:45; 12:45; 14:10 i 22:30 Horgosig
Indulás Magyarkanizsáról: 04:40; 06:50; 08:02; 14:05; 15:20.
Szabadka-Királyhalom-Horgos-Törökkanizsa
Indulás Szabadkáról: 11:40; 15:10; 16:30.
Indulás Törökkanizsáról: 12:50; 16:30; 20:40.
Szabadka-Békova-Orom-Újfalu
Indulás Szabadkáról: 05:15; 07:30; 11:30; 14:30; 15:20; 20:00 i 22:30.
Indulás Újfaluról (Oromról): 04:25; 05:50; 08:40; 12:30; 19:00; 21:00.
Szabadka-Királyhalom-Kispiac
Indulás Szabadkáról: 05:30; 07:10; 13:15; 14:45.
Indulás Kispiacról: 04:40; 06:00; 12:10; 14:00.
 Szabadka-Belgrád
Indulás Szabadkáról: 06:15.
Indulás Belgrádból: 15:00.

Újraindulnak a Subotica-trans községközi járatai

Május 11-től újraindulnak a Subotica-trans községközi járatai.

Május 11-e,
hétfő lesz.
A Subotica-trans
községközi járatai
például Belgrád,
Magyarkanizsa,
Törökkanizsa, Orom
és Kispiac felé
fognak menni.
Május 11-től újra
kinyit a szabadkai
autóbusz-állomás épülete
és 2 jegyeladó rész is
dolgozni fog.
A szabadkai
autóbusz-állomás
a koronavírus-járvány miatt
volt zárva 2 hónapig.
A Subotica-trans városi járatai
továbbra is szombati menetrend
szerint mennek.
A buszokban most még
csak azok az emberek
utazhatnak, akik
dolgozni mennek.
A buszokban utazó
utasoknak fel kell mutatniuk
a munkáltatói igazolást.
Nemsokára már a diákok
és az egyetemisták is
utazhatnak a buszokban.
Május 11-től a következő
járatok indulnak:
Szabadka-Királyhalom-Horgos-Magyarkanizsa útvonal:Indulás Szabadkáról: 05:50; 06:45; 12:45; 14:10 és 22:30 HorgosigIndulás Magyarkanizsáról: 04:40; 06:50; 08:02; 14:05; 15:20.
Szabadka-Királyhalom-Horgos-Törökkanizsa útvonal:Indulás Szabadkáról: 11:40; 15:10; 16:30.
Indulás Törökkanizsáról: 12:50; 16:30; 20:40.
Szabadka-Békova-Orom-Újfalu útvonal:Indulás Szabadkáról: 05:15; 07:30; 11:30; 14:30; 15:20; 20:00 és 22:30.
Indulás Újfaluról (Oromról): 04:25; 05:50; 08:40; 12:30; 19:00; 21:00.
Szabadka-Királyhalom-Kispiac útvonal:Indulás Szabadkáról: 05:30; 07:10; 13:15; 14:45.
Indulás Kispiacról: 04:40; 06:00; 12:10; 14:00.
 Szabadka-Belgrád útvonal:Indulás Szabadkáról: 06:15.
Indulás Belgrádból: 15:00.


Ma kezdődik a szúnyogok irtása Szabadkán

A földi szúnyogirtás október másodikáig tart, este hat és 11 óra között végzik majd, ha azt az időjárási körülmények lehetővé teszik.

Mivel a méhekre veszélyes anyagot használnak, ezért az illetékesek arra kérik a méhészeket, hogy azokat gondosan zárják el a kezelés helyétől legalább 5 kilométeres távolságban. A földről történő irtást Gát, Kér, Sándor, Kisbajmok, Sétaerdő, Bajnát, Prozivka, Újváros, Kertváros, Kisradanovác, Vasutas Település, Palics, Hajdújárás, Csantavér, Visnyevác, Bajmok helyi közösségekben végzik. A szúnyogirtásra vonatkozó bővebb tájékoztatást a 025/51 55 055 telefonszámon kérhetnek.

Szúnyogirtás Szabadkán

Földi szúnyogirtás lesz október 2-ig Szabadka területén.

A földi szúnyogirtást autóból végzik.
A szúnyogirtást este 6 óra és este 11 óra között tartják.
Szúnyogirtáskor a méhekre veszélyes anyagot használnak.
Emiatt figyelmeztetik a méhészeket,
hogy a méheket zárják el a szúnyogirtás helyétől
legalább 5 kilométeres távolságban.
A földről történő irtást Gát, Kér, Sándor, Kisbajmok,
Sétaerdő, Bajnát, Prozivka, Újváros, Kertváros,
Kisradanovác, Vasutas település, Palics, Hajdújárás,
Csantavér, Visnyevác, Bajmok helyi közösségekben végzik.
Még több információt a szúnyogirtásról
a következő telefonszámon kérhetnek:
025 51 55 055


Ünnepi nyitvatartás a húsvéti ünnepek idején

Számos közvállalat zárva tart, illetve ügyeletben dolgozik április 15-e és 18-a között.

Ingyenes a parkolás péntektől hétfőig, a Subotica-trans Utasszállító Közvállalat autóbuszai pedig pénteken és hétfőn a szombati menetrend szerint közlekednek.
A szemetet hétfőn, április 18-án nem szállítják el.
Az egészségházakban ügyeletet tartanak, Bajmokon és Csantavéren azonban a szokásos ütemben folyik a munka. Szabadkán a Városháza alatti gyógyszertár éjjel-nappal ügyeletet tart az ünnepek idején.
Ami a postákat illeti, pénteken és hétfőn rövidített munkaidővel van nyitva a szabadkai, az adai, a topolyai, a bajmoki, a csantavéri, a horgosi, a magyarkanizsai és a palicsi posta, szombaton azonban a szokásos munkaidővel várják az ügyfeleket.

A húsvéti ünnepek idején több vállalat is zárva vagy rövidített munkaidővel dolgozik.

Szabadkán ingyenes a parkolás péntektől hétfőig.
Péntek április 15-e, tegnap volt.
Hétfő április 18-a lesz.
A Subotica-trans Utasszállító Közvállalat
autóbuszai hétfőn a szombati
menetrend szerint közlekednek.
A szemetet hétfőn nem szállítják el
Szabadka területén.
Az egészségházakban ügyeletet tartanak,
vagyis meghatározott ideig lesznek nyitva.
Bajmokon és Csantavéren a megszokott
munkaidővel fog dolgozni az egészségház
a húsvéti ünnepek idején is.
Szabadkán a Városháza alatti gyógyszertár
éjjel-nappal ügyeletet tart az ünnepek idején.
Hétfőn rövidített munkaidővel tart nyitva
a szabadkai, az adai, a topolyai,
a bajmoki, a csantavéri, a horgosi,
a magyarkanizsai és a palicsi posta is.
Ma, vagyis április 16-án ezek a posták
a megszokott munkaidővel dolgoznak.


A Subotica-trans ünnepi menetrendje

Ünnepi menetrend szerint közlekednek a Subotica-trans Utasszállító Közvállalat autóbuszai a közelgő vallási és állami ünnepnapokon.

Karácsony napján, 25-én, a szombati menetrend szerint közlekednek az autóbuszaik. A 9-es járat esetében ezen a napon is a hétköznapi menetrend lesz érvényben. A Szabadka-Belgrád között közlekedő járataik is változás nélkül közlekednek, viszont a Szabadka-Szeged járat ezen a nap nem indul, ahogy Szegedről sem indul autóbusz Szabadkára. December 31-én a városi közvállalat autóbuszai csak 21 óráig közlekedik. Szilveszter napján az 1a jelzésű utolsó járat 21 órakor indul Kelebiáról Újfaluig, valamint 21 órakor Újfalutól Kelebia felé. A 3-as járat 21 órakor indul Makkhetesről és a Bajai útig megy, a Bajai útról Makkhetes irányába ezen a napon 20:40-kor indul az utolsó járat. A 6-os 20:30-kor indul az Üdülő telepről Kisbajmok felé. Míg Kisbajmokról 21:15-kor indul vissza, viszont csak a garázsig viszi az utasokat. A 16-os utolsó járata 20 órakor indul Sándorból, vissza a Tesla-telepről pedig 20:10-kor. A külvárosban közlekedő járatok 21 óra után már nem közlekednek. Január elsején, másodikán és hetedikén vasárnap menetrend szerint közlekednek az autóbuszok. Egyébként a téli szünet ideje alatt a diákbuszok sem közlekednek december 25-e és január 14-e között.

A Subotica-trans ünnepi menetrendje

Ünnepi menetrend szerint közlekednek a Subotica-trans autóbuszai.

A karácsonyi ünnepnapok miatt közlekednek
ünnepi menetrend szerint a buszok Szabadkán.
Karácsony napján, vagyis december 25-én,
a szombati menetrend szerint közlekednek
a Subotica-trans autóbuszai.
A 9-es járat karácsony napján is
a hétköznapi menetrend szerint közlekedik majd.
A Szabadka-Belgrád között közlekedő járataik is
változás nélkül közlekednek.
A Szabadka-Szeged járat december 25-én nem indul.
Szegedről sem indul autóbusz Szabadkára karácsony napján.
December 25-e hétfő lesz.
December 31-én a Subotica-trans autóbuszai
csak este 9 óráig közlekednek majd.
December 31-e szilveszter napja
és az év utolsó napja is.
December 31-én az 1a jelzésű utolsó járat
este 9 órakor indul Kelebiáról.
Este 9 órakor Újfalutól Kelebia felé indul
az utolsó járat december 31-én.
A 3-as járat este 9 órakor indul Makkhetesről
és a Bajai útig megy.
A Bajai útról Makkhetes irányába
az év utolsó napján este 8 óra 40 perckor indul az utolsó járat.
A 6-os busz este 8 óra 30 perckor indul
az Üdülő telepről Kisbajmok felé december 31-én.
Kisbajmokról este 9 óra 15 perckor indul vissza,
de csak a garázsig viszi az utasokat.
Ugyanezen a napon a 16-os utolsó járata
este 8 órakor indul Sándorból,
vissza a Tesla-telepről pedig este 8 óra 10 perckor.
A külvárosban közlekedő járatok este 9 óra után
már nem közlekednek december 31-én.
Január 1-jén, január 2-án és január 7-én
vasárnapi menetrend szerint közlekednek az autóbuszok.
A téli szünet ideje alatt nem közlekednek a diákbuszok sem.
A diákbuszok december 25-e és január 14-e között
nem közlekednek Szabadkán.


Folytatódik a kullancsirtás Palics zöldterületein

Folytatódik a kullancsirtás a következő héten Palics zöldterületein. Másfél hónapja már végeztek ilyen akciót Szabadka területén, azonban a napokban sok panasz érkezett a lakosoktól, hogy a házi kedvenceik szőrében több élősködőt is felfedeztek.
A panaszok a város több helyi közösségéből érkeztek, de legfőképpen Palicsról. Mivel Palicson nagy területről van szó, az irtás több napig tart.
Ha valaki esetleg kullancsot fedezne fel a bőrén, mielőbb forduljon orvoshoz, aki szakszerűen eltávolítja majd az élősködőt. Mint ismeretes, a kullancsok többféle fertőzést terjeszthetnek, a legveszélyesebb közülük a Lyme-kór.

Folytatódik a kullancsirtás Palicson

Mától folytatódik a kullancsirtás Palics zöldterületein.

Ma június 13-a, hétfő van.
A kullancsirtás több napig tart.
Több mint 1 hónapja már végeztek
kullancsirtási akciót Szabadka területén.
Az elmúlt napokban mégis
sok panasz érkezett a lakosoktól,
hogy a házi kedvenceik szőrében
több kullancsot is találtak.
A kullancs vérszívó kis állat.
Házi kedvenc például a kutya, a macska.
A legtöbb panasz Palicsról érkezett.
Palicson nagy területről van szó,
ezért a kullancsirtás több napig tart.
Ha valaki kullancsot talál a bőrén,
minél előbb menjen el orvoshoz.
Az orvos tudja szakszerűen eltávolítani
a kullancsot a bőr felszínéről.
A kullancsok többféle fertőzést
terjeszthetnek az embereknél
és az állatoknál is.
A legveszélyesebb ilyen fertőzés a Lyme-kór.


Hétfőtől lezárják a Lošinj és a Balkán utcát Szabadkán

A lezárás február 12-től június 12-ig tart.

Hétfőtől négy hónapra lezárják a Lošinj és a Balkán utcát Szabadkán - írja a subotica.com. A Belgrád-Újvidék-Szabadka-Kelebia vasútvonal felújítása miatt lesz lezárás.
A korszerűsítés keretében az aluljáró építésén kívül egyéb munkálatok is zajlanak majd. Ennek következtében a forgalom teljesen leáll az említett két utcában.

Hétfőtől lezárják a szabadkai Lošinj és a Balkán utcát.

Hétfő február 12-e lesz.
Az útlezárás február 12-től június 12-ig tart.
Ez azt jelenti, hogy hétfőtől 4 hónapra lezárják
a Lošinj és a Balkán utcát Szabadkán.
Az útlezárás a Belgrád-Újvidék-Szabadka-Kelebia vasútvonal
felújítása miatt lesz.
A munkálatok során aluljárót építenek
és más munkálatok is zajlanak majd.
Ez miatt a forgalom teljesen leáll az említett 2 utcában.


Megkezdte idei tevékenységét a szabadkai „Su Bike” kerékpárkölcsönző

Az érdeklődők minden nap reggel 7-től este 8-ig bérelhetnek kerékpárt.

A kölcsönzés egy órára 20 dinárba kerül, egy napra 100 dinárba. Feltétele, hogy egy chipes kártyát kell igényelni a Parking Közvállalat pénztáránál, amely 500 dinárba kerül. A kártya „elektronikus pénztárca” elven működik.
A felhasználók a közvállalat pénztáránál vagy a „Su Bike” állomások valamelyikén tölthetik fel egyenlegüket. A kerékpárokat pedig négy szabadkai és egy palicsi helyszínen lehet kikölcsönözni vagy leadni. Szabadkán a Szabadegyetem mögötti parkolóban, a sétaerdei sportcsarnoknál, a kisbajmoki ócskapiacnál, a Harcosok sorakozója lakótelepen lévő uszodánál, illetve Palicson, a Kisvendéglőnél.

Újra lehet kerékpárokat kölcsönözni Szabadkán

Megkezdte idei tevékenységét a szabadkai “Su Bike” nevű kerékpárkölcsönző.

Az érdeklődők minden nap reggel 7órától
este 8 óráig bérelhetnek kerékpárt.
A kölcsönzés 1 órára 20 dinárba kerül.
A kerékpárkölcsönzés 1 napra 100 dinárba kerül.
Ahhoz, hogy kerékpárt tudjunk bérelni,
1 chipes kártyát kell igényelni
a Parking Közvállalat pénztáránál.
Ez a chipes kártya 500 dinárba kerül.
A kártya olyan mint egy „elektronikus pénztárca”.
Erre a kártyára lehet a pénzt feltölteni
a kerékpár bérléséhez.
A kerékpárokat 4 szabadkai és 1 palicsi helyszínen
lehet kikölcsönözni vagy leadni.
Szabadkán a Szabadegyetem mögötti parkolóban,
a sétaerdei sportcsarnoknál,
a kisbajmoki ócskapiacnál,
a Harcosok sorakozója lakótelepen lévő uszodánál.
Palicson pedig a Kisvendéglőnél lehet kerékpárt
kölcsönözni vagy leadni.